Telerau Gwasanaethau API | Telerau Gwasanaethau API – Porth Technolegau Iaith Cenedlaethol Cymru\nTelerau Gwasanaethau API\nCaiff cwsmeriaid fynediad at yr API (Application Program Interface) hwn gan ddefnyddio’r API a’r allwedd API a ddarparwyd wrth gofrestru. Mae unrhyw ddefnydd o’r API, gan gynnwys defnyddio’r API drwy gynnyrch trydydd parti sy’n cyrchu’r gwasanaeth hwn yn ddarostyngedig i’r Telerau Gwasanaeth hyn a’r telerau penodol a ganlyn:\nRydych yn deall ac yn cytuno yn ffurfiol na fydd Prifysgol Bangor University yn atebol am unrhyw iawndal uniongyrchol, anuniongyrchol, achlysurol, arbennig, ôl-ddilynol neu esiamplaidd, gan gynnwys ond heb fod yn gyfynged i, iawndal am golli elw, ewyllys da, defnydd, data neu golledion anghyfforddadwy eraill (hyd yn oed os ydi Prifysgol Bangor University wedi cael ei hysbysu o bosibilrwydd iawndal o’r fath), yn deillio o’ch defnydd o’r API neu gynnyrch trydydd parti sy’n cyrchu data drwy’r API.\nGall camddefnydd neu geisiadau gor-aml i’r API olygu y bydd mynediad eich cyfrif at yr API yn cael ei atal dros dro neu yn barhaol. Bydd Prifysgol Bangor University, ar ei ddisgresiwn ei hun yn unig, yn pennu beth sy’n gamddefnydd neu’n or-ddefnydd o’r API. Bydd Prifysgol Bangor University yn gwneud ymgais resymol drwy e-bost i rybuddio deiliad y cyfrif cyn iddo gael ei atal.\nMae Prifysgol Bangor University yn gosod cyfyngiad ar y nifer o geisiadau y gellir eu gwneud o fewn ffenestr amser benodol. Defnyddir hyn i leihau camddefnydd o’r API. Rhaid i chi beidio ceisio gweithio o amgylch neu anwybyddu’r cyfyngiad hwn heb ein caniatâd ysgrifenedig ymlaen llaw. Byddwch yn ymgeisio i gadw’r allwedd API a ddarparwyd i chi yn gyfrinachol i leihau’r risg o gamddefnydd gan drydydd parti. Ceir manylion ar sut i gadw trac o’ch cyfyngiadau yn nogfennaeth yr API.\nDrwy gytuno i’r telerau hyn, rydych yn cytuno na fyddwch yn defnyddio unrhyw ddata a dderbyniwyd o’r API yn uniongyrchol nac yn anuniongyrchol i ôl-beiriannu’r API, ailbecynnu neu greu cynnyrch tebyg mewn dull tebyg, at unrhyw ddiben sy’ cystadlu’n uniongyrchol gyda’r API hwn. Nid yw hyn yn cyfeirio at feddalwedd sydd ar gael yn barod fel cod agored drwy Porth Technolegau Iaith Prifysgol Bangor University.\nMae Prifysgol Bangor University yn cadw’r hawl ar unrhyw adeg i addasu neu derfynu, dros dro neu yn barhaol, eich mynediad at yr API (neu unrhyw ran ohono) gyda neu heb rybudd.\nMae Prifysgol Bangor University yn cadw’r hawl i ddefnyddio’r wybodaeth a yrrwch at yr API er mwyn gwella neu ddatblygu’r API ymhellach, neu ar gyfer gwaith ymchwil pellach. Gall Prifysgol Bangor University rannu data a gasglwyd drwy’r API hwn gyda thrydydd partïon o’i dewis ar ei disgresiwn, ac ni all warantu y bydd unrhyw ddata a ddarperwch chi yn ddienw. Ni ddylech ddefnyddio’r API hwn ar gyfer data sensitif neu gyfrinachol.\nFel sy’n wir am y rhan fwyaf o wasanaethau rhyngrwyd, rydym yn casglu gwybodaeth arall, megis cyfeiriadau darparwyr rhyngrwyd (IP), y math o borwr a’r iaith, yn awtomatig, ac yn ei storio mewn ffeiliau log. Rydym yn defnyddio’r wybodaeth hon i’n helpu i weinyddu’r safle a hefyd i ddeall a dadansoddi tueddiadau cyffredinol. Ac eithrio mewn achosion cyfyngedig iawn er mwyn sicrhau gwasanaethau API, ni fydd cyswllt rhwng y cyfeiriadau IP a’r wybodaeth a ddanfonwyd at yr API. Byddwn yn cadw’r ffeiliau log am gyfnod o amser sydd ei angen i atal neu gyfyngu ar unrhyw gamddefnydd o’r API gan sicrhau ei fod ar gael i bob defnyddiwr, oni bai fod y ddeddf yn mynnu ein bod yn eu cadw am gyfnod hirach. Caiff y ffeiliau log eu dileu drwy ddulliau awtomatig yn dilyn amserlen reolaidd, gan ddefnyddio gorchmynion syml ar gyfer dileu ffeiliau.\nMae Prifysgol Bangor University yn cadw’r hawl i addasu’r Telerau a’r Amadau hyn ar unrhyw adeg.


Prosiect cefnogi Iechyd Meddwl wedi'i lansio mewn ysgol ym Mhowys - Powys\nProsiect cefnogi Iechyd Meddwl wedi'i lansio mewn ysgol ym Mhowys\nMae Ysgol Uwchradd Crughywel wedi croesawu nid un ond dau o Ysgrifenyddion Cabinet Llywodraeth Cymru yr wythnos hon wedi i Lywodraeth Cymru lansio ei brosiect £1.4 miliwn i gynnig cefnogaeth iechyd meddwl ac emosiynol i ddisgyblion ac athrawon.\nDewiswyd yr ysgol o Bowys fel un o'r 224 ysgol yng Nghymru i gymryd rhan mewn prosiect peilot a lansiwyd ar dydd Llun gan Vaughan Gethin, yr Ysgrifennydd Iechyd a Kirsty Williams, yr Ysgrifennydd Addysg; peilot sydd wedi denu diddordeb y cyfryngau ar draws y DU.\nCroesawyd y prosiect gan y Cyng. Rosemarie Harris, Arweinydd Cyngor Sir Powys: "Mae hon yn fenter wych ar ran Llywodraeth Cymru ac rwy'n falch fod Ysgol Uwchradd Crughywel ac Ysgol Uwchradd Aberhonddu a'r ysgolion cynradd yn eu dalgylchoedd wedi'u dewis i gael eu cynnwys yn y prosiect yma."\n"Mae llawer o bwysau ar bobl ifanc heddiw felly mae'n allweddol bwysig fod y gefnogaeth ar gael iddynt pan fyddant yn teimlo dan bwysau neu'n bryderus," dywedodd y Cyng. Harris. Ychwanegodd ei bod hi'r un mor bwysig fod staff dysgu yn cael eu cefnogi trwy'r fenter hon.\nBydd ymarferwyr penodedig y Gwasanaeth Iechyd Meddwl Plant a'r Glasoed (CAMHS) yn cael eu recriwtio i weithio gydag ysgolion peilot mewn tair ardal led led Cymru. Bydd yr ymarferwyr yn cynnig help a chyngor ar y safle i athrawon, gan sicrhau fod disgyblion sy'n profi anawsterau megis pryder, iselder, ac anhwylderau ymddygiad neu hunan-niweidio cymhellol yn derbyn help cynnar yn yr ysgol oddi wrth staff sydd wedi derbyn hyfforddiant addas, gan rwystro problemau mwy difrifol rhag digwydd yn ddiweddarach mewn bywyd.\nJackie Parker yw pennaeth Ysgol Uwchradd Crughywel. Dywedodd "Ni ellir gorbwysleisio pwysigrwydd y Prif Wasanaethau yn cydweithio i feithrin gwytnwch emosiynol a gofalu am iechyd meddwl ein pobl ifanc nawr ac yn y dyfodol. Dyma brosiect peilot cyffrous ac rydym wrth ein boddau i fod yn rhan ohono."\nBydd y model yn:\n• Galluogi cefnogaeth i athrawon i ddeall pryder a phroblemau emosiynol ac iechyd meddwl a brofir yn ystod plentyntod, gan ostwng y pwysau a brofir gan athrawon sy'n poeni am eu disgyblion, trwy eu huwch-sgilio i allu adnabod a delio gyda phroblemau lefel isel o fewn eu gallu\n• Sicrhau fod cydgysylltwyr, ymgynghoriaeth a chyngor arbenigol ar gael, pan fydd materion yn cael eu dynodi sydd y tu hwnt i allu a sgiliau athrawon, er mwyn galluogi cyfeirio'r unigolyn ifanc at wasanaethau mwy priodol megis Gwasanaeth Iechyd Meddwl Plant a'r Glasoed (CAMHS) neu Wasanaethau Cefnogi Iechyd Meddwl Cynradd Lleol, er mwyn cefnogi'r athro a'r ysgol i ddarparu ar gyfer anghenion addysgol yr unigolyn ifanc;\n• Sicrhau fod systemau ar waith i rannu gwybodaeth briodol rhwng CAMHS ac ysgolion, fod trefniadau gofal a rennir yn cael eu cytuno ar gyfer y bobl ifanc hynny sydd angen cefnogaeth fwy dwys, a bod trefniadau ar waith i gynyddu/gostwng y gefnogaeth fel y mae anghenion yr unigolyn ifanc yn ei bennu.\nGan weithredu fel rhaglen beilot i gychwyn, bydd y fenter yn dechrau erbyn diwedd 2017 ac yn cynnwys dwy flwyddyn academaidd lawn, gan ddod i ben yn haf 2020. Bydd y canlyniadau'n cael eu gwerthuso, ac yn ystyried ystod eang o fesurau o safbwynt yr athrawon a'r disgyblion.


Cyngor a gwybodaeth diogelwch ar y rhyngrwyd | Materion Rhyngrwyd\nBeth bynnag fo'u hoedran, gallwn eich helpu i ddarganfod mwy am yr hyn y gallent fod yn ei wneud ar-lein a rhoi cyngor ymarferol i chi ar y camau y gallwch eu cymryd fel rhiant i'w cadw'n ddiogel yn eu byd digidol.\nSut alla i amddiffyn fy mhlant?\nMae plant yn defnyddio'r rhyngrwyd mewn gwahanol ffyrdd yn dibynnu ar eu hoedran ac felly rydyn ni wedi datblygu rhestrau gwirio ar gyfer rhieni sy'n rhoi awgrymiadau da i chi ar sut i'w helpu i gadw'n ddiogel.\nNEWYDD | Pecyn Cymorth Digidol fy Nheulu\nGyda chymaint o wefannau ac apiau yn targedu plant cyn oed ysgol i ddarganfod y camau syml, gallwch eu cymryd i amddiffyn eich plant ifanc.\nWrth i'r defnydd o'r rhyngrwyd dyfu, dysgwch am y camau y gallwch eu cymryd i sefydlu ymddygiad cadarnhaol a sut y gallwch chi ddysgu'ch plentyn i gadw'n ddiogel.\nWrth i'ch plentyn drosglwyddo'n sylweddol o'r ysgol gynradd i'r ysgol uwchradd, gwnewch yn siŵr bod eich gwybodaeth yn cynyddu gyda nhw.\nWrth i fynediad i'r rhyngrwyd ddod yn rhan o fywyd beunyddiol eich plentyn dysgwch sut y gallwch chi gael sgyrsiau cadarnhaol am eu defnydd o'r rhyngrwyd.\nBeth mae fy mhlant yn ei wneud ar-lein?\nGall ac mae plant yn gwneud pob math o bethau anhygoel ar-lein, mae'r rhyngrwyd, wedi'r cyfan, yn greadigol, yn hwyl ac yn addysgiadol. Mae ein canllawiau cyngor yn rhoi'r angen i chi wybod gwybodaeth am y gweithgareddau mwyaf cyffredin.\nHwb Cyngor Hapchwarae\nCanllawiau defnyddiol i rieni\nMae technoleg yn symud mor gyflym, yn enwedig ffonau smart, tabledi ac apiau. Dysgwch am yr apiau diweddaraf a'r dechnoleg ddiweddaraf yn ein canllawiau defnyddiol i rieni.\nCanllaw Rhieni i Apiau\nCanllaw Rhieni i Dechnoleg\nCanllaw i siarad am aflonyddu rhywiol ar-lein\nStop Siarad Cymorth cymorth i rieni


Beth Fydd STASIS yn ei Ddarparu?\nTeitl llawn: Meddalwedd ar gyfer Gwasanaethau Rhyngweithredadwy Semantig Amgylchol\nGeiriau allweddol: Semanteg, Rhyngweithredadwyedd, e-Fusnes, B2B, Cyfnewid gwybodaeth, Mapio, Masnachu electronig\nHyd: Medi 2006 - Awst 2009\nMae cwmni'n dymuno masnachun electronig â chwmnïau eraill neu weinyddiaethau cyhoeddus. Maent yn dymuno cyfnewid gwahanol fathau o wybodaeth yn amrywio o archebion i ddatganiadau cwmni.\nHeddiw, nid cost caledwedd, meddalwedd na chyfathrebu yw'r rhwystr mwyaf I'r dymuniad hwn. Yn hytrach, y rhwystr "rhyngweithredadwyedd" ydyw - h.y. yr anhawster o ran darparu gwybodaeth i ddarpar bartneriaid masnachu mewn fformat y mae eu systemau yn gallu ei ddeall.\nNid oes gan gwmnïau yr amser i ddysgu manylion technegol XML, EDI nac IDOCS. Fodd bynnag, maent yn gwybod cysyniadau (semanteg) defnyddiwr eu gwybodaeth. Maent eisiau rhywbeth sy'n caniatáu trawsnewid gwybodaeth, ond sydd wedi'i seilio ar eu gwybodaeth hwy yn unig, ac sy'n hawdd ac yn rhad ei wneud heb ddibynnu ar dechnegwyr nac ymgynghorwyr.\nCroeso i STASIS!\nHeddiw, mae gwybodaeth fel arfer yn cael ei mapio â llaw gan ddefnyddio cystrawen. Er bod y dull hwn wedi bod yn llwyddiannus iawn - yn enwedig pan nad ywr wybodaeth sydd iw mapio yn rhy gymhleth - mae sawl anfantais eglur:\nMae angen gwybodaeth fanwl am sgemâu'r tarddiad a phen y daith. Mae angen astudio sgemâu newydd yn fanwl cyn creu mapiadau - mae hwn yn gam drud iawn na ellir ei osgoi\nYn aml, mae mapiadau'n anodd eu deall ac yn dueddol i fod â gwallau gan fod dyn fel arfer yn meddwl yn nhermau'r semanteg wirioneddol yn hytrach na'r gystrawen\nNi ellir ailddefnyddio mapiadau fel arfer\nMae'n rhaid i dechnegydd sydd â gwybodaeth am sgemâu gyflawni'r mapiadau ond yr hyn sydd ei angen yw mapio gwybodaeth gan bobl busnes\nNi ellir cyfieithu negeseuon yn awtomatig oherwydd diffyg deall semantig a chamgymariadau\nNod STASIS yw mynd I'r afael â llawer o'r problemau a grybwyllwyd eisoes drwy ganiatáu i unrhyw un greu mapiadau wediu seilio ar semanteg - heb sylweddoli eu bod yn defnyddio semanteg!\nYn hytrach na chanolbwyntio ar gystrawen, mae STASIS yn canolbwyntio ar nodi asedau semantig a mapio'r rheiny. Er enghraifft, gellir grwpio dau gysyniad <Stryd> a <Gwlad> mewn un endid semantig rhesymegol o'r enw "Cyfeiriad" sy'n cael ei fapio i gysyniad wedi'i ddiffinio'n dda o gyfeiriad.\nMaer broses mapio wedi'i seilio ar ontoleg a ddefnyddir i ddiffinio a chysylltu'r asedau semantig hyn. Parheir i wneud y cyswllt â'r gystrawen wreiddiol, ond mae hyn yn hollol amlwg I'r defnyddiwr!\nMae'r feddalwedd yn caniatáu i unrhyw un nodi eu hasedau semantig yn hawdd, ac yna eu mapio yn lled-awtomatig i asedau partneriaid busnes. Mae'r dull hwn yn caniatáu i bobl greu mapiadau mewn ffordd fwy naturiol drwy ystyried ystyr cysyniadau, yn hytrach na'u strwythur cystrawennol. Mae'r holl asedau a mapiadau semantig a grëir yn STASIS yn cael eu rheoli mewn cronfa cymar i gymar wasgaredig. Mae hyn yn rhoi mantais arall i STASIS o'i gymharu â rhaglenni creu mapiadau traddodiadol - h.y. gellir rhannu ac ailddefnyddio asedau a mapiadau semantig. Mewn gwirionedd, mae'r feddalwedd yn ddigon deallus i wneud awgrymiadau mapio drwy ddadansoddi ac ailddefnyddio mapiadau sydd eisoes yn bodoli.\nEr enghraifft, dychmygwch fod Cwmni A a Chwmni B yn dymuno mapio eu sgemâu busnes er mwyn cyfnewid gwybodaeth. Gadewch i ni gymryd yn ganiataol bod y ddau ohonynt wedi masnachu â Chwmni C. Yn y sefyllfa hon, mae STASIS yn gallu mapio cysyniadau semantig Cwmni A i Gwmni B yn awtomatig, gan ei fod eisoes yn gwybod am eu mapiad i sgema cyffredin gan Gwmni C. Bydd hyn yn dod yn fwyfwy buddiol wrth i fwy o gwmnïau ddechrau defnyddio STASIS.\nDefnyddwyr Targed a Chynlluniau Peilot\nBwriedir STASIS ar gyfer defnyddwyr yn amrywio o gwmnïau bach i fentrau corfforaethol.\nBydd y prosiect yn cael ei dreialu yn Ewrop a Tsieina yn y sectorau dodrefn a moduron. Mae'r sectorau hyn yn cynrychioli meinciau arbrofi delfrydol ar gyfer STASIS gan fod y ddau ohonynt wediu nodweddu gan ystod eang o seilweithiau anghydnaws a fformatau data sy'n atal datblygiad partneriaethau masnachu a chynhyrchion.\nEr ei fod yn cael ei dreialu yn y ddau sector hyn, mae STASIS yn gwbl generig, ac mae'r feddalwedd wedi'i chynllunio i fod yn berthnasol mewn ystod eang o gyd-destunau busnes.


5 Ffyrdd Syml i Leihau'r Siwgr yn Eich Bwydydd\nBwyd Americanaidd Bwyd Isel Siwgr\nMae siwgr yn tyfu mewn bwydydd na fyddech yn disgwyl iddo fod ynddo. Mae'n bresennol ym mhopeth o ddresin salad i fara i gynhyrchion llaeth. Mae bwyta gormod o siwgr yn cyfrannu at salwch a chlefyd, yn ein sbarduno o'n heni ac yn ymyrryd â'n treuliad a'n cymathu â maetholion. Mae lleihau ein cymeriant yn golygu gwella ein hiechyd. Mae hyn yn anodd ei wneud pan geir siwgr yn gyffredin mewn llawer o'n herthyglau bwyd bob dydd. Sut allwch chi ostwng eich derbyniad siwgr bob dydd?\nYn gyntaf, byddwch yn ymwybodol o'r cynhyrchion rydych chi'n eu prynu. Darllenwch y labeli, gan gynnwys y rhestrau cynhwysion a chwilio am siwgr yn ei holl ffurfiau. Byddwch yn ymwybodol bod ffrwctos a swcros hefyd yn enwau am siwgr. Yna, ymgorffori'r pum ffordd syml hyn o drechu'r siwgr yn eich prydau heddiw.\nGwisgwch eich Nwyddau Byw eich Hun\nMae bara, muffins, a chwcis a wnewch chi eich hun yn ddewis gwell na'u cymheiriaid sydd wedi'u prynu ar y siop. Mae pobi'r bwydydd hyn yn golygu bod y cynnwys siwgr o fewn eich rheolaeth. Dechreuwch trwy ddefnyddio dim ond hanner y siwgr y mae'r rysáit yn galw amdano. Yn fwyaf aml, nid yw'r gwelliant hwn yn gwneud llawer o wahaniaeth i'r cynnyrch terfynol. Fe welwch na fyddwch yn colli'r swm uchel o siwgr a argymhellir fel mater o drefn a bydd eich baked da yn ddigon melys.\nGallwch leihau faint o siwgr mewn ryseitiau a bydd yn dal i droi allan yn dda. Os ydych chi'n nerfus am hyn, dechreuwch drwy dorri symiau mawr iawn a geir yn gyffredin yn y ryseitiau yn gyntaf. Os yw'ch rysáit yn galw am fwy nag un cwpan o siwgr, cwtogwch y swm yn ei hanner a gwelwch a ydych yn ei chael hi'n ddiffygiol mewn melysedd neu wead.\nMae rhan o fwyta di-siwgr yn addasu eich palet yn raddol fel bod bwyd â chyffyrddiad o felysrwydd yr un mor fwynhau fel bwyd sy'n rhy felys. Mae llawer o melysyddion amgen y gellir eu defnyddio ac maent yn werth arbrofi â nhw. Er nad stevia yw eich dewis gorau ar gyfer pobi, mae molasses gwenyn du yn aml.\nYfed Sudd Gwasgedig Fres\nMae sudd wedi'u pecynnu a'u prosesu yn uchel iawn mewn siwgr ychwanegol. Nid yw llawer yn cynnwys unrhyw ffrwythau naturiol ac maent yn aml yn llawn lliwiau ac ychwanegion cemegol. Beth am wneud eich hun?\nMae juicers trydan ar gael yn aml mewn siopau ac ar-lein. Nid yw sudd wedi'i wasgu'n ffres yn cynnwys siwgr gwyn ac yn rhoi i chi holl fitaminau a mwynau'r ffrwythau a'r llysiau rydych chi'n eu sudd. Mae hefyd yn cynnig bonws ychwanegol o arfau eich system imiwnedd gyda phŵer gwrthocsidiol i'ch cadw'n iach trwy gydol y flwyddyn.\nY sudd gorau y gallwch chi baratoi ar eich cyfer chi fydd ffrwythau a llysiau. Ceisiwch wneud Sudd Duwies Gwyrdd unwaith ac ni fyddwch byth yn gallu yfed sudd wedi'i becynnu eto. Dewiswch gynhwysion suddio sy'n lliwgar, yn ffres ac yn organig pan fo modd. Glanhewch yn drylwyr a dewch y sudd cyn gynted ag y bo modd.\nDefnyddiwch Letys ar gyfer Brechdanau wedi'u lapio\nGwasg Crib Collard Gwyrdd: Guacamole, moron, bresych coch, madarch, tomatos sych yn haul, asidau amino Braggs. "Raw Collard Green Wrap" (CC BY-SA 2.0) gan varresa\nMae bara a thraeniau masnachol yn cynnwys lefelau uchel o siwgr a sodiwm. Gwneir y mwyafrif gan ddefnyddio blawd gwenith gwyn sydd yn isel mewn ffibr. O ganlyniad, mae'n metaboleddu'n gyflym, gan arwain at gynnydd cyflym mewn lefelau siwgr yn y gwaed. Mae cyfyngu ar faint o flawd gwyn yn eich diet yn arwain at leihau'r siwgr yn eich diet.\nNid yw hyn yn golygu na fyddwch byth yn mwynhau brechdan arall. Yn hytrach, rhowch gynnig ar lapio'ch cynnwys brechdan mewn dail. Mae llygys fel Boston neu Red Leaf yn gwasanaethu fel lapiau brechdan ardderchog. Mae gwyrddau Collard hefyd yn wych am frechdan neu gynnwys falafel yr un mor anodd. Bydd y rhain yn rhoi blas ffres i frechdan bara gwyn diflas fel arall.\nArbrofi Gyda Dewisiadau Iogwrt\n"Vegan Yogurt" (CC BY-SA 2.0) gan Veganbaking.net\nMae llawer o iogwrt a chynhyrchion llaeth eraill yn cynnwys lefelau uchel o siwgr, yn enwedig y rhai sy'n cael eu blasu. Mae iogwrt plaen braster llawn yn cynnwys llai o siwgr. Darllenwch y rhestr cynhwysion ar y pecyn iogwrt cyn ei brynu, i sicrhau nad oes siwgr wedi'i ychwanegu. Arbrofi â iogwrt di-laeth, iogwrt plaen Groeg neu kefir yn hytrach na iogwrt siwgr uchel wedi'i becynnu. Os ydych chi'n gweld eich bod yn colli blas ffrwythau eich iogwrt rheolaidd yna yna ychwanegwch aeron ffres neu ffrwythau ffres wedi'u sleisio ar y brig.\nI fod yn gwbl sicr o'r hyn sydd yn eich iogwrt, gallech ystyried gwneud eich hun .\nYmgorffori Mwy Raw Foods\nMae bwydydd crai yn hynod o dryloyw. Nid ydynt yn dod â labeli ac maent yn rhydd o gynhwysion ychwanegol. Pan fo bwydydd wedi'u prosesu wedi siwgr mireinio, mae llysiau amrwd a ffrwythau â maetholion, gwead, criwiau a melysrwydd naturiol oll eu hunain. Er bod rhai ffrwythau'n uwch mewn siwgr naturiol, mae'r ffibr a phrotein y mae ffrwythau cyfan yn cynnwys arafu ei dreuliad. Oherwydd hyn, osgoir sbigiau inswlin. Bydd ymgorffori ychydig o fwydydd amrwd yn eich deiet yn helpu i chwistrellu eich cywion siwgr gwyn a jazz i fyny proffil blas eich prydau yn syth.\nGallai ychwanegu mwy o fwydydd amrwd olygu cyrraedd at afal yn lle cwpanen neu efallai y bydd yn golygu salad ochr wedi'i wneud gyda bresych a beets. Dysgwch fwy am fwydydd amrwd a sut i baratoi ryseitiau amrwd a fyddai'n addas i'ch blas.\nManteision Bwyta Siwgr-Am Ddim\nBeth yw Siwgr Confectioners?\nRysáit Coctel Espaloma\nCacennau Eog gyda Garlleg Mayo o Fwyd Real Babanod\nVegan Tacos Vegan gyda Llysiau wedi'u Rhostio\nSut i Caramelize Onion\nMarinating Fish and Seafood\nGrwp Mahi Mahi gyda Lime a Cilantro\nBeth yw'r ffordd orau o ddarganfod y tymheredd y tu mewn i'r ysmygwr?\nCurry Glas Llysiau Thai Coch Hawdd gyda Tofu\nTwrci a Calzones Stuffing\nArbedwch Pesto i'w ddefnyddio'n ddiweddarach: Dysgu sut i'w rewi\nRysáit Pêl-droed Gwin Coch\nSut i Addysgu Rheolau Coginio Sylfaenol i Blant\nChilcano de Pisco - Cocktail Brandi Periw\nBeth yw Bara Ffocws?


Elfyn Evans yn colli tir i Sébastien Ogier yn rali Monza – Golwg360\nElfyn Evans yn colli tir i Sébastien Ogier yn rali Monza\nMae'r Cymro'n cwrso teitl Pencampwriaeth y Byd, ond mae'r Ffrancwr ar y blaen o dipyn\nMae Elfyn Evans wedi colli rhagor o dir yn y ras yn erbyn y Ffrancwr Sébastien Ogier am Bencampwriaeth Ralio’r Byd ar ddiwedd ail ddiwrnod rali Monza yn yr Eidal.\nRoedd y Cymro Cymraeg ar y blaen o 1.4 eiliad yn y rali ar ddechrau’r dydd heddiw (dydd Sadwrn, Tachwedd 20), ond mae Ogier 5.2 eiliad ar y blaen erbyn hyn.\nGydag Evans yn ail ac Ogier ar frig y bencampwriaeth, byddai angen i Ogier orffen y tu allan i’r pump uchaf ac i’r Cymro ennill y ras er mwyn cipio’r bencampwriaeth.\nCyn dechrau’r rali, roedd 17 pwynt rhyngddyn nhw, gyda 25 o bwyntiau ar gael am ennill y rali a phum pwynt ychwanegol am y cymal cyffro.\n‘Nid y cymal gorau’\n“Nid dyna oedd y cymal gorau,” meddai Elfyn Evans ar ddiwedd y cystadlu.\n“Ges i drafferth cael gafael, ac ro’n i fel pe bawn i’n llithro lawer mwy nag ro’n i wedi’i ddisgwyl.”\n“Mae e ei hun, dw i’n meddwl, yn sylweddoli bod angen i Ogier wneud camgymeriad, mewn gwirionedd, iddo fe gael unrhyw siawns,” meddai Emyr Penlan wrth golwg cyn dechrau’r rali.\n“Ry’n ni wedi bod fan hyn o’r blaen. Ralïo y’n ni’n sôn amdano, ry’n ni’n dweud o hyd, gall unrhyw beth ddigwydd.\n“Mae’n dridiau hir, mae’r amodau’n mynd i fod yn heriol. Er bod Ogier yn arwain, mae e dal o dan bwysau. Mae rhaid iddo fe orffen a weithiau, mae’n haws cwrso na mae e i jyst gwneud digon. Dw i’n credu bod Elfyn â digon yn ei ben e i sylweddoli bod angen bach o lwc arno fe tro hyn. Dyna i gyd all e wneud yw mynd mas, gwneud ei orau ac os gallith e gael y 30 pwynt, dyw e ffaelu gwneud rhagor, so mae e’n ddibynnol wedyn ar beth wneith Ogier.”\n“Dw i’n mynd yno i wneud y gwaith gorau alla’ i, ac yn amlwg, ennill y rali fyddai’r unig ffordd yn realistig o gael unrhyw obaith o fod yn bencampwr, felly dyna dw i’n ceisio canolbwyntio arno fo,” meddai Elfyn Evans cyn y rali.\nBydd modd gwylio diwedd y rali yn fyw ar S4C am 11 o’r gloch fory (dydd Sul, Tachwedd 21).\nElfyn Evans: brenin nesa’r byd ralïo?\n“Mae’n ddigon anodd ennill rali heb sôn am bencampwriaeth. Mae eisiau i bopeth fod yn berffaith”\ngan Alun Rhys Chivers, 18 Tachwedd 2021\nDechrau Pencampwriaeth Snwcer Agored yr Alban – yn Llandudno\nDoedd dim lleoliad addas ar gael yn yr Alban, ac felly Venue Cymru sy'n cynnal y gystadleuaeth eleni


Nid yw pellter yn broblem wrth i ddosbarthiadau iaith myfyrwyr Tsieineaidd barhau ar-lein - Prifysgol Abertawe\nNid yw pellter yn broblem wrth i ddosbarthiadau iaith myfyrwyr Tsieineaidd barhau ar-lein\nMyfyrwyr sydd wedi bod yn dysgu Saesneg ar-lein ar ddiwedd eu cwrs.\nMae myfyrwyr Tsieineaidd, yn eu hawydd i baratoi ar gyfer cyrsiau Prifysgol Abertawe, wedi parhau i astudio – er bod pellter o fwy na 5,000 milltir rhyngddynt a'u hathrawon.\nMaent wedi bod yn dysgu Saesneg er mwyn eu helpu i agosáu at eu nod o astudio cyfrifeg a chyllid yn Ysgol Reolaeth y Brifysgol.\nFel rheol, byddai athrawon yn hedfan i Huanghuai yng nghanol Tsieina i gyflwyno cyrsiau ond mae'r pandemig byd-eang wedi newid dull gweithredu Gwasanaethau Hyfforddiant Iaith Saesneg (ELTS) y Brifysgol yn sylweddol.\nGwnaeth mwy na 160 o fyfyrwyr gofrestru ar gyfer y cwrs diweddaraf a chymryd rhan yn y gwersi ar-lein ac mae aelodau'r tîm addysgu bellach yn dweud eu bod yn barod i barhau â'r dull gweithredu o bell am gyhyd ag y bo angen.\nMae'r Rhaglen Saesneg a Sgiliau Academaidd rhwng Abertawe a Huanghuai wedi bod ar waith ers mis Hydref 2017 er mwyn gwella gallu iaith Saesneg cyffredinol myfyrwyr Tsieineaidd yn ogystal â rhoi rhai sgiliau academaidd iddynt.\nMae wedi mynd o nerth i nerth, gyda channoedd o fyfyrwyr yn sicrhau cyfraddau llwyddo trawiadol. Bob tymor, mae athrawon ELTS wedi bod yn hedfan i Huanghuai er mwyn cyflwyno'r cwrs ochr yn ochr â thiwtoriaid sy'n byw yn Tsieina. Yn ail flwyddyn y myfyrwyr, fe'u haddysgir gan ddarlithwyr rheolaeth o'r Ysgol Reolaeth.\nMeddai Vicki Stevenson, sy'n cydlynu'r rhaglen: “Mae gennym berthynas wych ag athrawon a staff yr Ysgol Ryngwladol yn Huanghuai.\n“Ond rydym bob amser wedi ymfalchïo yn y ffaith bod y rhaglen yn cynnig ymagwedd hyblyg at ddysgu, sydd wedi bod o gymorth mawr wrth i ni fynd ati i newid i waith ar-lein yn ystod argyfwng Covid-19.”\nRoedd yn rhaid i'r staff oresgyn llawer o rwystrau – megis cael gafael ar dechnoleg addysgu gytûn, problemau o ran cysylltiadau wi-fi a gwahaniaethau diwylliannol a oedd yn golygu bod rhai myfyrwyr Tsieineaidd yn gyndyn o agor eu camerâu ar Zoom.\nNewidiodd lleoliad gwaith yr athro Saesneg Joe Garthwaite o Huanghuai i Lerpwl ar gyfer ei gwrs diweddaraf. Meddai: “Byddwn yn arfer mynd i Tsieina ond rwyf bellach yn addysgu o'm cartref yn y DU – yr un yw'r myfyrwyr ond maent ar yr ochr arall i'r camera.\n“Prif nodau'r cwrs yw hybu hyder ein myfyrwyr fel y gallant ddefnyddio Saesneg yn eu hastudiaethau, yn ogystal ag annog dysgu sy'n canolbwyntio ar fyfyrwyr a chynyddu ein hymwybyddiaeth ddiwylliannol fel adran.\n“Rwy'n meddwl bod addysgu ar-lein wedi rhoi cyfle i ni barhau i gyflawni'r nodau hynny, yn ogystal â bod yn llawn hwyl.”\nEr mwyn sicrhau y gellid cynnal y cwrs o bell, gwnaeth y tîm addasu fideos a oedd eisoes yn bodoli, recordio cyflwyniadau a pharatoi deunyddiau gwrando newydd. Yn ogystal, rhoddwyd cyfle i fyfyrwyr recordio fideos drwy PowerPoint yn hytrach na chyflwyno'n fyw i'w hathrawon.\nMeddai Pennaeth ELTS, Jo Parfitt: “Rydym wedi bod yn falch iawn o gefnogi'r Ysgol Reolaeth i addysgu Saesneg i fyfyrwyr yn Huanghuai ac mae'r adborth a gawsom gan fyfyrwyr ac athrawon wedi bod yn hynod gadarnhaol dros y tair blynedd diwethaf.\n“Mae'n hyfryd gweld sut rydym yn dal i allu eu haddysgu ar-lein yn ystod y pandemig byd-eang hwn. Rydym yn edrych ymlaen at atgyfnerthu'r cydweithrediad hwn dros y blynyddoedd nesaf.”\nBydd y cwrs nesaf yn dechrau ym mis Hydref gydag oddeutu 180 o fyfyrwyr. Bydd y staff yn darparu rhaglen gyfunol lle bydd yr athrawon Tsieineaidd yn addysgu gwersi wyneb yn wyneb ar gampws a bydd yr athrawon sy'n gweithio gartref yn y DU yn cyflwyno elfen ar-lein.\nFodd bynnag, mae'r tîm yn gobeithio dychwelyd i Huanghuai ym mis Chwefror 2021 er mwyn bod yn bresennol i gyflwyno ail ran y cwrs i'r un garfan.\nGwener 4 Medi 2020 14:20 BST


Llyfr y Flwyddyn 2017? Dim cadarnhad tan ddiwedd y flwyddyn – Golwg360\nLlyfr y Flwyddyn 2017? Dim cadarnhad tan ddiwedd y flwyddyn\nDim manylion am y wobr flwyddyn nesaf eto\n29 Medi 2016\nDyw hi ddim yn glir eto a fydd cystadleuaeth Llyfr y Flwyddyn yn cael ei chynnal y flwyddyn nesa’.\nMae Llenyddiaeth Cymru wedi methu cadarnhau wrth golwg360 heddiw a fydd y seremoni flynyddol, sy’n gwobrwyo llyfrau ffeithiol, nofelau a chyfrolau barddoniaeth yn Gymraeg a Saesneg, yn digwydd yn 2017.\nOnd mae llefarydd ar ran Llenyddiaeth Cymru wedi addo y bydd yna “gyhoeddiad erbyn adeg y Nadolig eleni” ynghylch y wobr – “fel sy’n arferol”.\nYr hyn sy’n arferol bob blwyddyn ydi bod gwybodaeth am y gystadleuaeth, a’i beirniaid ar wefan Llenyddiaeth Cymru, ond ar hyn o bryd, mae gwefan Llenyddiaeth Cymru’n nodi y bydd manylion y wobr yn 2017 yn cael eu cyhoeddi’n “fuan.”\nMaen nhw hefyd, fel arfer, yn cyhoeddi pwy ydi’r tri beirniad Cymraeg a’r tri beirniad Saesneg sydd wrthi’n darllen pob llyfr a gyhoeddwyd ers dechrau’r flwyddyn. Pe bai cystadleuaeth yn 2017, y llyfrau a gyhoeddwyd rhwng Ionawr a Rhagfyr 2016 fyddai dan ystyriaeth.\nAdolygiad o’r byd cyhoeddi\nMae’n gyfnod ansicr i’r byd llenyddol yng Nghymru ar hyn o bryd, gyda disgwyl i adroddiad cyntaf adolygiad annibynnol ar yr arian y mae Llywodraeth Cymru’n ei rhoi i lenyddiaeth a’r diwydiant cyhoeddi gael ei gyhoeddi’r mis hwn.\nCafodd panel o arbenigwyr ei sefydlu ym mis Mawrth wedi i Lywodraeth Cymru wneud tro pedol ddechrau’r flwyddyn gan beidio â chyflwyno toriadau o 10.6% i gyllideb y Cyngor Llyfrau.\nAr y panel y mae:\n– Y Cadeirydd, yr Athro Medwin Hughes, is-ganghellor Prifysgol Cymru\n– Yr Athro Elin Haf Gruffydd Jones o Brifysgol Aberystwyth\n– John Williams, nofelydd, colofnydd a threfnydd Gŵyl Talacharn\n– Pippa Davies, nofelydd, ymgynghorydd a golygydd gwefannau\n– Martin Rolph, ymgynghorydd\nTom Jones yn dychwelyd i raglen dalent The Voice\nY canwr wedi gadael y BBC, ond yn ei ôl yn feirniad ar ITV


Mordaith Cinio Hwylio Moethus - Bwyty Mordaith Aur - Twristiaeth VooTours\nMordeithio Hwylio Moethus | Twristiaeth VooTours\nPrydau wedi'u cynnwys\nDewiswch eich pryd bwyd a mwynhewch daith 2 awr gyda Bwyty Golden Cruise. Mae'r pris yn dibynnu ar eich dewis pryd bwyd y pen.\nOpsiwn 1: 120 pwys yr un gyda byrbrydau (Byrgyr, ffrio, pizza wedi'i sleisio, salad ffrwythau, diodydd meddal, a dŵr)\nOpsiwn 2: 120 awr yr un gyda Kabsa Cyw Iâr, saws shatta a raita ar yr ochr gyda salad ffrwythau, diodydd meddal, a dŵr.\nOpsiwn 3: 140 awr yr un gyda phryd pasta (pasta Madarch Cyw Iâr, salad ffrwythau, diodydd meddal a dŵr)\nOpsiwn 4: 140 awr bob pryd cinio (Cymysgwch y gril gyda ffrio Ffrengig, hummus, bara, salad, salad ffrwythau, diodydd meddal a dŵr)\nOpsiwn 5: 140 AED gyda Cordon Bleu Cyw Iâr gyda llysiau wedi'u stemio, pasta, salad ffrwythau, diodydd meddal a dŵr.\nOpsiwn 6: AED 180 gyda bwyd môr wedi'i grilio cymysg (eog, draenog Nîl, berdys, sgwid) gyda chawl, reis, salad ffrwythau, diodydd meddal a dŵr.\nOpsiwn 7: AED 100 gyda choffi a chacen o'ch dewis.\nOpsiwn 8: 120 pwys yr un gyda phryd brecwast (Cymysgedd o fwyd Arabeg a rhyngwladol, salad ffrwythau a diodydd) Nodyn: I'r rhai a fydd yn mynd ar drip Brecwast\nTRIP BREAKFAST rhwng 10:00 am a 12:00 pm\nBob dydd Mawrth a dydd Mercher (Merched yn unig)\nBob dydd Gwener a dydd Sadwrn\nTRIP CINIO o 2:00 yh - 4:00 yp\nBob dydd Iau a dydd Gwener yn unig\nTRIP SUNSET rhwng 5:00 pm - 7:00 pm\nBob dydd Mawrth tan ddydd Sadwrn\nNOSON TRIP rhwng 6:00 pm - 8:00 pm\nBob dydd Sul a dydd Llun\nTRIP CINIO o 8:00 yh - 10:00 yp\nO dan 2 oed AM DDIM\nO dan 10 oed 50 DHS POB UN (Pryd Byrgyr (Cyw Iâr / Cig Eidion) / Prydau Nugget)\nUCHOD UN PRIS Oedolyn 10 oed\nNodyn: Mae'r holl brisiau wedi'u heithrio TAW\nYN HYD Mordeithio 2 Awr gyda Chinio\nYn unol â'r Detholiad\nTRAFNIDIAETH Ar gael ar gais\nCANCELLATION FFYRDD Canslo hyd at 48 Oriau ymlaen llaw am ad-daliad llawn\nYn unol â'r dewis\nPickup a Gollwng Gwesty\nLleoliad Hwylio: Cliciwch yma\nDerbynnir cadarnhad o fewn 48 o oriau archebu, yn amodol ar argaeledd.\nYn amodol ar amodau tywydd ffafriol. Os caiff eich canslo oherwydd tywydd gwael, cewch yr opsiwn\nDewch i gwrdd â'ch Marsial Safari a mynd i mewn i fordaith Tir 4X4 cyfforddus i'w drosglwyddo mewn unrhyw westai mawr neu Ganolfannau Abu Dhabi. Yna, pen allan\nMwynhewch antur pysgota chwaraeon ar draws dyfroedd tawel Gwlff Arabia, gan dynnu snappers, grwpwyr, pysgod cathod, mullet coch, barracudas bach, siarcod babanod, a\nDewiswch opsiwnGyda ThrosglwyddoHeb Drosglwyddo\nOes angen help arnoch chi ar Fordaith Cinio Hwylio Moethus - Bwyty Mordaith Aur?


Brenin y Lladron Darnia Offeryn\nMorehacks tîm newyddion da i chi! Os ydych am hacio Brenin y Lladron, rydym yn rhyddhau y Brenin Lladron Darnia Offeryn, a fydd yn gwneud popeth rydych eisiau gyda'r gêm hon. Mae hon yn gêm iawn 'n glws. Rydych yn brif cwest yw trapiau osgoi a dwyn aur o chwaraewyr eraill. Collect gold and gems from other players to become the wealthiest thief in the world! Mae angen i chi ddod o hyd i gynghreiriaid i sefyll yn erbyn urddau gelyniaethus o ladron! Os ydych am ddod yn lleidr mwyaf drwg-enwog, ein hofferyn darnia yw'r offeryn perffaith i chi!\nBrenin y Lladron Darnia Offeryn bydd yn rhoi'r pŵer i chi ychwanegwch symiau diderfyn o Aur a Gems at eich gêm. Felly, beth y gallwch ei wneud ag aur anghyfyngedig ? Beth allwch chi ei wneud gyda gemau anghyfyngedig ? Hefyd, gyda'n Brenin y Lladron Darnia gallwch gael Picks Lock Unlimited. Mewn geiriau eraill, Bydd ein dull yn rhoi pŵer anghyfyngedig i chi yn y gêm hon. Os ydych yn defnyddio darnia hwn rydym yn eich garantee y byddwch yn dod yn y lleidr gorau. Bydd pawb yn eiddigeddus chi!\nIsod gallwch weld y cyfarwyddiadau ar gyfer offeryn twyllo hwn. Rydym yn ei gwneud yn hawdd iawn i'w defnyddio. In just a few moments you will hack King of Thieves. Y System trwy Ddirprwy Bydd yn cael ei weithredu bob tro y byddwch yn dechrau y darnia. Mae'n rhaid i chi actifadu'r System Anti Ban am 100% proses darnia yn ddiogel. Gallwch ddefnyddio'r offeryn hwn unrhyw adeg rydych ei eisiau, ond rydym yn awgrymu i chi beidio ei ddefnyddio yn fwy na 5 gwaith y dydd. Felly, beth ydych chi'n aros am ? Lawrlwytho Brenin y Lladron Darnia Offeryn oddi wrth y botwm isod a'r mwynhau anghyfyngedig aur, gemau a sesiynau codi cloi ym Brenin Lladron!\nLawrlwytho Brenin y Lladron Darnia Offeryn\nNodwch y swm o aur a swm y gemau yr ydych am ei ychwanegu\nActivate y Pick Unlimited nodwedd Locks (Dewisol)\nActivate system Anti Ban (Pwysig iawn!)


KESS 2 Adeiladu cadwyni cyflenwi bwyd a diod cynaliadwy ar gyfer canolbwynt bwyd ledled Cymru sy’n arwain y gwerth lleol i’r eithaf\nAdeiladu cadwyni cyflenwi bwyd a diod cynaliadwy ar gyfer canolbwynt bwyd ledled Cymru sy’n arwain y gwerth lleol i’r eithaf.\nMae fy mhrosiect yn edrych i ddatblygu model canolbwynt bwyd sy’n hyrwyddo’r defnydd o fwyd a diod lleol yng Nghymru. Mae’r prosiect yn archwilio ystod o sectorau gan gynnwys caffael bwyd cyhoeddus a phreifat, dewisiadau bwyd defnyddwyr unigol a ffactorau sy’n effeithio ar gyflenwad yn y rhanbarth.\nAm ystod eang o resymau bu angen enfawr i fynd i’r afael â diogelwch bwyd ein gwlad ers nifer o flynyddoedd. Amlygwyd hyn ymhellach yn ystod y misoedd diwethaf ar ôl y cyhoeddusrwydd y mae prinder bwyd wedi’i dderbyn yn sgil y pandemig COVID-19. Mae ein system fwyd gyfredol yn gweld ffermwyr yn cael eu tan-dalu gyda’u cynnyrch yn cael ei dandorri gan fewnforion rhatach sydd yn aml o ansawdd is, milltiroedd bwyd enfawr a’r effaith hynny wedi’i gofnodi, ac system sy’n agored iawn i’w darfu gan ffactorau allanol. Mae’r prosiect hwn yn archwilio sut y gallwn frwydro yn erbyn y materion hyn, sicrhau system decach, iachach a mwy cynaliadwy er budd yr holl ffactorau yng Nghymru.\nFel pawb, mae COVID-19 wedi taflu sbaner yn y gweithiau ond, unwaith y gallwn wneud, rwy’n edrych ymlaen at deithio i nifer o leoliadau ledled Ewrop i archwilio ystod o enghreifftiau o’r cyfandir o arferion gorau a fydd yn ffurfio’r sail ar gyfer cyfres o astudiaethau achos y bydd ein canfyddiadau yn seiliedig arnynt.\nRwyf hefyd yn parhau i eistedd ar y grŵp llywio ar gyfer Môn Larder, sydd wedi ymgynnull yn ystod COVID-19 i ddatblygu cynllun dosbarthu bwyd ar gyfer Gogledd Cymru, felly byddaf yn parhau i gyfrannu at hyn a darparu cefnogaeth ymchwil i’w proses. Yn ddiweddar, rwyf hefyd wedi cael papur wedi’i gyhoeddi mewn rhifyn arbennig o Systemau Amaethyddol yn tynnu sylw at y ffyrdd y mae cynhyrchwyr bwyd Cymru wedi ymateb i’r pandemig.\nFy mhartner cwmni yw Menter Môn, cwmni dielw wedi’i leoli yng Ngogledd Cymru, sy’n gweithio ar ystod o faterion sy’n wynebu poblogaeth wledig Gogledd Cymru. Yn fwy penodol, rydw i’n gweithio gyda nhw ar beilot a ariennir gan Lywodraeth Cymru o’r enw Môn Larder, gyda’r nod o hyrwyddo’r defnydd o fwyd a diod lleol yn y rhanbarth. Mae cael Menter Môn fel partner cwmni yn dod ag ystod o fuddion i’r prosiect, ond yn fwyaf arwyddocaol maent yn dod â chyfoeth o gysylltiadau diwydiant sy’n amhrisiadwy i’r prosiect hwn a sydd â’r potensial i fod yn gymharol sensitif yn fasnachol. Mae gweithio’n agos gyda pheilot Môn Larder hefyd yn darparu menter weithredol i’r prosiect weithredu a phrofi canfyddiadau o’n hymchwil yn uniongyrchol.\nRwyf wedi bod yn ddigon ffodus i fynychu sawl cynhadledd yn ystod fy mhrosiect KESS 2 hyd yn hyn, yn fwyaf arbennig rwyf wedi cyflwyno yng Nghynhadledd Flynyddol y Gymdeithas Ddaearyddol Frenhinol yn Llundain. Gwahoddodd fy mhartner cwmni hefyd i gyflwyno fy ngwaith cynnar mewn arddangosfa a gynhaliwyd ganddynt ar gyfer arbenigwyr caffael cyhoeddus yn y rhanbarth, a oedd yn brofiad gwych i gyflwyno fy ngwaith i gynulleidfa anacademaidd. Cafodd y digwyddiad hwn lefel dda o sylw yn y wasg hefyd a oedd yn braf ei weld.\nUchafbwynt mwyaf fy nghyfranogiad KESS 2 hyd yma fodd bynnag oedd y gweithdy bore a hwyluswyd gennym ar ran Menter Môn yn Sioe Amaethyddol Môn. Fe wnaethom gynnal ein ‘Hwb Brecwast Busnes’ ar gyfer oddeutu 40 o arweinwyr busnes lleol ym mhabell Menter Môn gyda sgyrsiau gan westeion gwahoddedig, cyfle i rwydweithio a brecwast wedi’i arlwyo. Roedd hwn hefyd yn gyfle gwych i mi rannu’r gwaith y mae ein prosiect yn ei wneud a sut y gallai busnesau lleol gymryd rhan wrth symud ymlaen.


sianlilemakes | boglyn\nDelfryda yn y niwl\nTra bo fi’n aros am alwad gan y meddyg man a man ifi aros fan hyn am eiliad. Ar ôl tridie mewn bandej artisanaidd* dwi wedi penderfynu dechre ar waith paratoi at 2014, o leia yr hyn y galla i ei gyflawni ar fy nhîn. Mae gen i gannoedd o faneri i’w gwneud, yn ogystal â threfnu lle i’w harddangos yn ystod Gwyl Fai’r Menywod yn Llundain.\nMae’r cardiau côf i fyny’r grisiau ond ma Siân wedi blogio rywfaint amdanynt fanhyn: sianlilemakes. Byddi’n gweld tipyn mwy arnynt yn ystod y misoedd nesa – yn y cyfamser ma gen i gasgliad bach yn tyfu o faneri diddorol ar pinterest.\nCyn i 2014 ddechre go iawn, mae gen i un swydd bwysig i’w gwneud, sef clirio lle yn Sain Ffagan. Dwi’n gadael, ar ôl saith mlynedd o ddysgu, hyfforddi, gwisgo bonets ac ymweliadau achlysurol â’r lladd-dy lleol. Mae’n drist meddwl na fydda i’n cael y fraint o weithio efo’r tymhorau, na manteisio ar gynhaea blasus y gerddi (diolch i asparaguspea), ond yn rhyddhad na fydda i byth yn gorfod gwisgo corset bren fyth eto.\n*artisanaidd, mob doctorish, digon da\n30-12-2013 Sara cymraeg, misc, swatio\nasparaguspea baneri pan frifes fy mhen glin sain ffagan sianlilemakes tîndwmpian tymhorau


'ORNAMENTS YR HEN YNYS ~ gan Helen Ramage\nChwi gewch dorri'r llestri gleision\nGedwis ar y dresal cŷd\n....meddai Elin Morys yn Lleisiau'r Fynwent W.J. Gruffydd. At blatiau pren helyg y cyfeirir, mae'n debyg; hwy fu'r mwyaf poblogaidd, a hwyrach mae'r stori ramantus ar y pl�t a ddenodd y crochenydd a'r cyhoedd.\nOnd piwtar sydd yn gweddu orau ar ddresel Gymreig, oherwydd llestri piwtar a ddefnyddid ar y bwrdd bwyd yn y cyfnod pan dyfodd y dresel i'w llawn dwf; hynny yw, pan roddwyd silffoedd arni yn nechrau'r ddeunawfed ganrif - cyn hynny bwrdd hir gyda thair neu bedair dr�r ydoedd.\nI leoli'r dreselydd, yn fras - i Ogledd Cymru y perthyn rhai � chypyrddau yn y gwaelod, tra bod lle gwag yn y gwaelod i rai De Cymru a'r Canolbarth - a hwnnw'n lle hwylus i arddangos tecell neu badell bres.\nBarn un arbenigwr yw mai ym Maldwyn y gwnaethpwyd y rhai mwyaf cywrain a chain eu cynllun. Derw oedd y coedyn a ddefnyddid fwyaf yng Nghymru, a ph�n yn ail, a cheir hefyd ambell un o onnen a llwyfen.\nFe hoffwn i gael llond dresel o blatiau piwtar, ond maent yn gostfawr erbyn hyn; fe hoffwn yn fwy byth gael rhai a welais ar ddresel mewn parlwr ym M�n, ie mewn lle o anrhydedd yn y tŷ mae'r dresel heddiw; symudodd o'i hen gynefin, y gegin, a gellid dweud amdani:\nDy fonedd aeth i fyny\nY PLATIAU piwtar a welais oedd rhai William Prichard, Clwchdernog, y gwron o Eifionydd a oedd yn arloeswr Ymneilltuaeth ym M�n. Cefais w�ir wrth eu gweld, a thorrais y Degfed Gorchymyn.\nY llestri dresel mwyaf anghyffredin a welais erioed oedd pob math o anifeiliaid � ogof Aladdin ohonynt ar ddresel ym M�n. Arni, yn lle'r cŵn arferol, 'roedd gan wraig y tŷ hwnnw ddwy gath fawr - nid cathod rhesog o'r ddeunawfed ganrif na'r cathod bach gwyn neu ddu yn eistedd yn ddel ar glustogau. (rhai Rockingham ydynt yn aml) ond dwy gath werdd o oes Fictoria, bron droedfedd o uchder - y rhai harddaf a welais erioed.\nAr y dresel honno, 'roedd yno hefyd filgi du, a myharen, llew a chwningen, cŵn pwg du a melyn, a holl drigolion y buarth, sef ceffyl a gwartheg, gafr a mochyn, hwyaden, i�r �'i chywion ar ei chefn a i�r gini fawr ar ei nyth.\nDaeth cryn dipyn ohonynt oddi ar ddreselydd bythynnod y fro, oherwydd pan fethai rhywun tlawd dalu bil i'w gŵr, neu pan fynnent ddiolch iddo, gofynnai'r wraig honno am 'ornament' oddi ar y dresel yn d�l.\nPan fu hi farw, aeth ei chasgliad o Gymru, ac erbyn heddiw mae ar chw�l.\n'ROEDD ganddi amryw o `fuchod llaeth' (cow creamers); fel jygiau llefrith y bwriadwyd hwy ar y dechrau, a'r dro ar y gynffon yn gwneuthur clust hwylus, ond digon o waith iddynt gael eu defnyddio lawer ar y bwrdd te; ar y dresel mae eu lle.\nMae rhai ohonynt yn dlws iawn, fel y rhai gyda smotiau o lystr pinc; cysylltir lystr pinc yn fwyaf arbennig gyda Sunderland ger Durham ond cofier hefyd y bu cynhyrchu lystr pinc yng Nghrochenwaith Cambrian yn Abertawe am dros gan mlynedd.\nLlun pafiliwn Caernarfon (a godwyd ar gyfer Eisteddfod 1877) sydd ar y jwg pinc ond yn Eisteddfod 1886 y gwerthid hwn; o dan y llun ceir y geiriau 'Carnarvon National Eisteddfod 1886'. A oes llestri ar gael i goffhau Eisteddfodau Cenedlaethol mewn mannau eraill?\nYn �l y marc oddi tano, yn yr Almaen y gwnaethpwyd ef, ac o'r wlad honno ac Awstria a Bohemia, y deuai dwy ran o dair o'r llestri a werthid fel �'A present from . . .' neu a rhyw ddarlun lleol arnynt.\nHoffaf weld dresel � chymysgedd hyfryd arni; o flaen y platiau pren helyg neu'r platiau ffesant Asiatig, gweld jygiau lystr, a llestri a chanwyllbrenni gwydr o bob lliw, gwydrau yfed a'r dicanter - a arhosodd ar y dresel ar waethaf y Mudiad Dirwestol, - fel y gwn o hanes fy nheulu fy hun.\nRAI blynyddoedd yn �l prynais mewn arwerthiant � ac arwerthiant yw fy Mingo i � lestri te ag arnynt 'A Present from Bethel Rock'. Anfonid y garreg wen sydd yn y darlun i rywle yn Swydd Stafford mae'n debyg.\nCofiai nain Mr Tomos Roberts, Trefdraeth, weld y cerrig sgw�r gwyn yn cael eu cario i orsaf Bodorgan, a deuai'r llestri porslen tenau hyfryd i Fethel i'w gwerthu yn siop lestri Mrs Prichard.


Abertawe - Cwestiynau cyffredin am bridiannau tir lleol\nSut rwy'n gwneud cais am chwiliad?\nMae'n rhaid cyflwyno cais am bob canlyniad chwilio trwy e-bost i Pridiannau tir lleol. Yn anffodus, ni allwn dderbyn ceisiadau trwy'r post.\nSut rwy'n talu am fy chwiliad?\nDylid gwneud taliad trwy BACS ar ôl derbyn ein hanfoneb misol. Sicrhewch fod rhif ein hanfoneb wedi'i nodi wrth gyflwyno'r taliad er mwyn i'n hadran cyllid gysoni'r taliadau.\nDyma'n manylion banc:\nDyfynnu Cyf: 01 251 25027 800001 00000 000000\nFaint o amser a gymerir i gynnal fy chwiliad?\nRydym yn ceisio dychwelyd canlyniadau chwilio o fewn 10 niwrnod gwaith. Mewn ymdrech i leihau amserau prosesu, rydym yn gofyn i ddefnyddwyr beidio â ffonio neu e-bostio i holi pryd caiff y chwiliad ei gwblhau o fewn y cyfnod hwn.\nPa ffurflenni dylwn i eu defnyddio?\nDylid defnyddio ffurflenni LLC1 a CON29. Gellir cael y rhain o swyddfa cyfreithiwr neu gellir eu harchebu ar-lein gan ysgrifennydd cyfreithiol megis Oyez. Yn anffodus, ni allwn ddarparu ffurflenni oherwydd rheolau hawlfraint.\nE-bostiwch fanylion dogfen(nau) i postaffeilio.cyfreithiol@abertawe.gov.uk. Codir ffi am hyn, gan ddibynnu ar faint y ddogfen.\nOes angen trefnu apwyntiad am chwiliad personol?\nOes, mae angen rhybudd o 5 diwrnod gwaith ar gyfer chwiliadau personol ac mae cyfyngiad ar waith o 5 chwiliad y dydd i bob cwmni/asiant. Mae'r uned yn cadw'r hawl i adolygu'r arfer hwn os caiff nifer mawr o chwiliadau eu derbyn ar unrhyw ddiwrnod penodol.\nDylid e-bostio ceisiadau i llc.chwiliadpersonol@abertawe.gov.uk erbyn 11.00am fan bellaf 3 diwrnod cyn bod angen y canlyniadau. Rhaid derbyn cais am apwyntiad ar:\nDdydd Llun erbyn 11.00am ar y dydd Llun blaenorol\nDydd Mawrth erbyn 11.00am ar y dydd Mawrth blaenorol\nDydd Mercher erbyn 11.00am ar y dydd Mercher blaenorol\nDydd Iau erbyn 11.00am y dydd Iau blaenorol\nSylwer: angen mwy o rybudd dros wyliau banc.\nGellir gweld y canlyniadau ar gyfrifiadur yn y brif dderbynfa o ddydd Llun i ddydd Iau rhwng 10.00am a 12.00 canol dydd a 2.00pm - 4.00pm.\nPa wybodaeth a ddatgelir ar chwiliad personol?\nMae chwiliad personol yn datgelu data crai yn unig o'r Gofrestr Pridiannau Tir Lleol a cheisiadau cynllunio a gymeradwywyd ar y Gofrestr Gynllunio. Dylid gwneud cais am wybodaeth o gofrestrau cyhoeddus gan adrannau unigol.\nDiweddarwyd y dudalen ddiwethaf 15.25 12.04.2019


Graddedigion Ysgol y Gyfraith yn priodi blynyddoedd ar ôl graddio - Prifysgol Abertawe\nGraddedigion Ysgol y Gyfraith yn priodi blynyddoedd ar ôl graddio\nGareth a Bethan\nCwrddodd Gareth a Bethan yn ystod eu hastudiaethau israddedig, pan oedd Gareth yn astudio Troseddeg a Bethan yn astudio’r Gyfraith. Roedd y ddau yn adnabod ei gilydd am fod ganddynt ffrindiau’n gyffredin a ffynnodd eu perthynas yn ystod blwyddyn olaf eu graddau.\nAr ôl cwblhau ei astudiaethau israddedig, anfonwyd Gareth i Afghanistan gyda’r fyddin Brydeinig a dechreuodd Bethan ei gyrfa gyda’r Gwasanaeth Prawf. Ar ôl dychwelyd adref yn 2015, cafodd Gareth anaf trawmatig i’w ymennydd a threuliodd nifer o wythnosau yn yr ysbyty ar ôl cael ei roi mewn coma meddygol.\nRoedd yn gyfnod heriol dros ben i’r pâr ond, drwy ddyfalbarhad mawr, gwellhaodd iechyd Gareth yn syfrdanol. Ers hynny mae wedi parhau ei yrfa gyda’r fyddin, fel swyddog recriwtio. Ers cael ei anafu mae wedi cael ei ddyrchafu ddwywaith a chorporal yw ei reng bellach.\nNid oedd eu cysylltiadau ag Abertawe wedi dod i ben eto. Roedd Bethan wedi bod yn awyddus i ddychwelyd i’r brifysgol i ymgymryd ag astudiaethau pellach a chan ystyried y cymorth a dderbyniodd yn ystod ei hastudiaethau israddedig, teimlodd mai Abertawe oedd y dewis naturiol. Dechreuodd astudio am ei gradd meistr mewn Troseddeg ym mis Medi 2015, gan barhau i ddatblygu gyrfa yn y Gwasanaeth Prawf Cenedlaethol. Daeth Gareth yn ôl i Brifysgol Abertawe hefyd yn 2016 i astudio am ei radd meistr mewn Troseddeg.\nMae eu cysylltiad ag Abertawe mor gryf y penderfynodd y pâr wahodd yr Athro Cysylltiol Debbie Jones i’w priodas gan ei bod wedi addysgu’r ddau ohonynt yn ystod eu hamser yn Abertawe, a daethon nhw yn ôl i’r campws i dynnu lluniau’r briodas hyd yn oed.\nWrth gofio am eu hamser yn Abertawe, meddai Bethan:\n“Rydyn ni wedi derbyn cymaint o gymorth ac anogaeth gan yr adran drwy gydol ein haddysg, mae wedi ysgogi awydd ynom i barhau i dyfu, dysgu a datblygu. Mae’r cymorth mae’r ddau ohonom wedi’i dderbyn gan y staff, a Debbie Jones yn arbennig, yn anhygoel. Maen nhw’n mynd tu hwnt i ddisgwyliadau i’ch arwain fel y gallwch ddatblygu ac ehangu eich sgiliau ymchwil. Ar ôl cwblhau’r cwrs, wedi blynyddoedd o waith caled ac ymchwil, mae’r ymdeimlad o gyflawni sydd gennych wrth sefyll yn eich gŵn ar ddiwrnod graddio yn fythgofiadwy.\n“Wrth i ni ddechrau ein hantur nesaf, bywyd priodasol, dyw addysg ddim wedi dod i ben i ni. Dwi wedi cwblhau blwyddyn gyntaf TAR addysg uwch yn ddiweddar a hoffwn i fynd ymlaen i gwblhau doethuriaeth ym Mhrifysgol Abertawe.”\nWrth siarad am yr achlysur, meddai’r Athro Cysylltiol Debbie Jones:\n“Roeddwn i’n ffodus iawn i gael y pleser o addysgu Bethan a Gareth – Bethan yn ystod ei hamser ar y rhaglen MA mewn Cyfiawnder Troseddol Cymhwysol a Throseddeg a Gareth yn ystod ei amser fel myfyriwr troseddeg israddedig ac ar y rhaglen MA. Yn wir, ces i gyfle i ddod i adnabod y ddau ohonyn nhw’n dda gan i mi oruchwylio Gareth am ei draethawd estynedig israddedig a Bethan am draethawd estynedig ei MA.\n“Roedd y ddau ohonyn nhw’n fyfyrwyr gwych ond, yn bwysicach na hynny, maen nhw’n bobl wych. Gyda’i gilydd mae nhw wedi wynebu a goresgyn nifer o heriau personol a fyddai’n profi unrhyw berthynas. Felly, roeddwn i wrth fy modd yn cael fy ngwahodd i rannu eu seremoni briodas gyda’u teuluoedd a’u ffrindiau. Roedd yn ddiwrnod gwych ac roedd hi’n fraint gen i gynrychioli’r Coleg a bod yn rhan o achlysur arbennig iawn. Rydym i gyd yn estyn ein dymuniadau gorau i Gareth a Bethan am fywyd hapus ac iach gyda’i gilydd.”\nGwener 5 Mehefin 2020 15:00 BST


Pyllau Nofio – Aura Cymru\nHafan ] Pyllau Nofio\nYmwelwch ag un o’n pyllau nofio ym Mwcle, y Fflint a’r Wyddgrug lle gallwch fwynhau yn y dŵr gyda ffrindiau neu ymuno â’r miloedd o blant sydd eisoes wedi cofrestru ar gyfer ein rhaglen Dysgu i Nofio.\nMae nofio yn defnyddio holl gyhyrau’r corff, felly os ydych yn nofio broga hamddenol neu’n nofio pili-pala yn gyflym byddwch yn ymarfer eich corff cyfan. Wyddoch chi mai nofio yw un o’r ffyrdd mwyaf effeithiol o losgi calorïau?\nMae nofio rheolaidd hefyd yn wych ar gyfer lles cyffredinol gan leihau lefelau straen, lleihau pryder ac iselder, a gwella eich patrwm cysgu. Mae’n un o’r ffyrdd gorau i gadw’n heini ac iach, cynyddu eich lefelau egni a chynnal agwedd cadarnhaol. Mae gwneud hyn gyda ffrindiau yn hyd yn oed fwy o hwyl!\nAmseroedd Nofio Cyhoeddus


BBC - Blog Vaughan Roderick - : Yr ifanc a dybia...\n| Nesaf » Yr ifanc a dybia...\nRwyf wedi dod i'r casgliad mai un o'r camgymeriadau mwyaf y gall gwleidydd ei wneud yw meddwl bod addewidion yn bwysig a bod eu cadw nhw yn bwysicach na dim byd arall. Dydw i ddim yn dweud nad oes 'na bris am dorri addewid. Mae 'na - ond mae'r pris hwnnw llawer yn llai na phris glynu'n benstiff at bolisi nad yw'n gweithio yn y gred bod yr etholwyr yn edmygu "cryfder" felly mewn gwleidydd. Ydy Llywodraeth David Cameron mewn sefyllfa felly o safbwynt yr economi? Oes angen "plan b"? Mae'n bosib ddadlau y naill ffordd neu'r llall. Mae 'na ddigon o bobol syn fodlon gwneud hynny ond mae'n ymddangos i mi mai un person mewn gwirionedd sy'n gorfod penderfynu ac nid y Prif Weinidog, ei ddirprwy na'r Canghellor yw hwnnw. Oes angen dweud mai Vince Cable yw'r ffigwr allweddol yn hyn oll? Dyw'r Ysgrifennydd Busnes ddim mor boblogaidd ac oedd e yn y dyddiau cyn etholiad 2010 pan oedd y cyfryngau'n ei drïn fel rhyw fath o athrylith economaidd. Serch hynny mae'n parhau'n ffigwr adnabyddus ac un mae'r etholwyr ar y cyfan yn ei hoffi ac yn ei drystio. Pe bai'n dewis ymddiswyddo o'r Llywodraeth a phellhau ei hun o'r moddion economaidd byr iawn fyddai oed y glymblaid yn fy marn i.\n1. Am 10:26 ar 27 Gorffennaf 2012, ysgrifennodd Vaughan Hughes:\nBeth? Dwyt ti ddim yn meddwl bod y Barnwr Nic Parry yn edrych yn ifanc?!


Bydd Cyngor Cymuned Bodedern yn cyfarfod yng Nghanolfan Bro’r Ysgol, Bodedern ar y bedwaredd Nos Lun o’r mis, heblaw am mis Awst a mis Rhagfyr, pan na chynhelir cyfarfodydd. Mae’r cyngor cymuned yn gwasanaethu pentref Bodedern ac ardaloedd cyfagos o fewn y ffiniau, ac mae’n cynnwys 11 aelod etholedig o’r gymuned lleol. Mae’r cynghorwyr lleol yma yn gwneud penderfyniadau ar feysydd allweddol megis rheoli traffig, diogelwch cymunedol a gwelliannau amgylcheddol.\nOherwydd cyfyngiadau yn ymwneud a COVID-19, bydd cyfarfodydd Cyngor Cymuned Bodedern yn cymryd lle ar-lein drwy Zoom am y dyfodol rhagweladwy. Byddent yn parhau ar y bedwaredd Llun o bob mis (ac eithrio mis Awst a Rhagfyr) Os dymunwch ymuno a’r cyfarfodydd yma yna plis cysylltwch a’r clerc.


Cyllid ar gyfer cyfarpar o'r radd flaenaf i helpu i gyrraedd y targed o allyriadau carbon sero-net - Prifysgol Abertawe\nMae'r cyllid wedi cael ei ddyfarnu fel rhan o DER (Ysgogi'r Chwyldro Trydanol), rhaglen sy’n rhan o’r Gronfa Herio Strategaethau Diwydiannol (ISCF) a arweinir gan y corff Ymchwil ac Arloesi yn y DU. Mae DER yn buddsoddi cyfanswm o £28.5m mewn cyfarpar o'r radd flaenaf ledled y wlad ar gyfer cadwyn gyflenwi gystadleuol at ddibenion trydaneiddio i'w datblygu mewn sectorau megis diwydiant, trafnidiaeth ac ynni.\nBydd y buddsoddiad hwn yn dod â rhwydwaith o fwy na 30 o sefydliadau academaidd, ymchwil a thechnoleg ledled y DU ynghyd yn seiliedig ar bedair canolfan ranbarthol DER ar gyfer diwydianeiddio; cefnogir pob un o'r rhain gan glystyrau a chyrff diwydiannol yng Nghymru, yr Alban, a de-orllewin, gogledd-ddwyrain a chanolbarth Lloegr. Bydd y canolfannau'n cydgysylltu ac yn adeiladu ar allu cenedlaethol y DU i gyflawni twf cynaliadwy hirdymor er mwyn sicrhau allyriadau carbon sero-net drwy alluogi busnesau i gael mynediad agored, hawdd at yr arbenigedd, y cyfleusterau a'r technolegau prosesu y mae eu hangen arnynt i gynhyrchu mwy o electroneg pŵer, peiriannau a gyriannau.\nMae'r buddsoddiad yn ne Cymru yn elfen allweddol o brosiect newydd y Ganolfan Deunyddiau Lled-ddargludydd Integreiddiol (CISM) sy'n cynnwys partneriaid niferus o gymuned cynhyrchu lled-ddargludyddion CS Connected y rhanbarth. Bydd y buddsoddiad yn ariannu'r gwaith o greu llinell dreialu ddiwydiannol ar gyfer cydrannau electroneg pŵer â bwlch band eang yn Abertawe a Newport Wafer Fab, a fydd yn prosesu swbstradau silicon carbid 6” ac 8” y gellir eu defnyddio i gynhyrchu electroneg pŵer effeithlon ar gyfer sectorau megis moduro, awyrofod, meddygaeth ac ynni.\nMeddai Mike Jennings, Athro Cysylltiol yng Ngholeg Peirianneg Prifysgol Abertawe:\n“Rydym yn croesawu'r cyllid hwn a fydd yn cyfrannu at ddatblygu gallu electroneg pŵer Prifysgol Abertawe ymhellach. Mae electroneg pŵer yn dechnoleg allweddol at ddibenion galluogi ac fe'i defnyddir ym mhob sector, o gyfarpar cartref i drafnidiaeth, yn ogystal â chynhyrchu ynni adnewyddadwy. Bydd y llinell dreialu newydd hon yn arloesi sglodion lled-ddargludo silicon carbid newydd i'w defnyddio yn y genhedlaeth nesaf o systemau electroneg pŵer a fydd yn fwy effeithlon ac yn ysgafnach ac a fydd yn chwarae rôl hanfodol wrth helpu'r DU i gyrraedd ei thargedau ar gyfer lleihau carbon.\nMeddai'r Athro Helen Griffiths, Dirprwy Is-ganghellor Ymchwil ac Arloesi ym Mhrifysgol Abertawe:\n“Rydym yn falch iawn o waith cydweithredol a gwirioneddol arloesol aelodau ein tîm ymchwil electroneg pŵer dan arweiniad yr Athro Cysylltiol Mike Jennings a'u partneriaid yng nghadwyn gyflenwi CS Connected dan arweiniad ein Canolfan Deunyddiau Lled-ddargludydd Integreiddiol. Mae cael y cyllid ar gyfer y llinell i dreialu cydrannau â bwlch band eang, gyda chefnogaeth hollbwysig Llywodraeth Cymru, yn dangos bod ein harweinyddiaeth a'n hymrwymiad i fynd i'r afael â newid yn yr hinsawdd, un o heriau ein hoes, yn parhau. Mae dyfarniad DER yn amlygu ein hethos yn Abertawe, a sylfaenwyd gan ddiwydiant, er diwydiant, dros ganrif yn ôl. Rydym yn croesawu'r cyfle i gyfnewid gwybodaeth a chydweithredu'n agos â diwydiant yn ein huchelgais i wella'r byd.”\nMeddai Dr Andrew Withey, Rheolwr Integreiddio Prosesau Cyfansawdd Newport Wafer Fab (NWF):\n“Mae'r dyfarniad hwn yn dangos cryfder cyfunol cymuned CS Connected yn y rhanbarth o ran technolegau allweddol ar gyfer galluogi trydaneiddio a chysylltedd.\nBydd y buddsoddiad yn rhoi cyfle i NWF ddatblygu dyfeisiau MOSFET silicon carbid y genhedlaeth nesaf, sydd wrth wraidd y chwyldro gwyrdd ac sy’n elfen allweddol o'n huchelgeisiau i dyfu.”\nMercher 24 Mawrth 2021 14:57 GMT


Cefndir y Cynllu - Iechyd Cyhoeddus Cymru\n› Cefndir y Cynllun\nMae ymarferwyr iechyd cyhoeddus sy’n ymuno â chofrestr y DU yn elwa drwy gael cydnabyddiaeth wrthrychol am eu cyflawniadau, cynnal a gwella eu cymhwysedd a datblygu opsiynau o ran gyrfa ar gyfer y dyfodol. Wrth gofrestru mae ymarferwyr yn cael cyfle i fyfyrio a dysgu o’r gwaith y maent wedi’i gyflawni ac yn cael cyfle i ddangos ymrwymiad i yrfa ym maes iechyd cyhoeddus yn y dyfodol. Mae cofrestru hefyd yn dangos bod yr ymarferydd yn gymwys a’i fod yn deall yn llawn hanfodion ei rôl ym maes iechyd cyhoeddus.\nMae’r cyhoedd yn elwa drwy wybod bod cymhwysedd, integriti ac atebolrwydd o safbwynt ymarfer ym maes iechyd cyhoeddus wedi’u sicrhau, bod modd gwirio hynny ar gofrestr gyhoeddus – a bod rhywun ar gael y gellir cwyno wrtho os bydd pethau’n mynd o chwith.\nMae ymarferwyr iechyd cyhoeddus yn aelodau allweddol o’r gweithlu iechyd cyhoeddus a gallant ddylanwadu’n helaeth ar iechyd a llesiant unigolion, grwpiau, cymunedau a phoblogaethau. Maent yn gweithio ar draws pob agwedd ar iechyd cyhoeddus, o’r meysydd sy’n ymwneud â gwella a diogelu iechyd i wybodaeth am iechyd, datblygu cymunedol a maetheg, gan wneud hynny mewn ystod eang o leoliadau, sy’n amrywio o’r GIG, y sector iechyd a llywodraeth leol i’r sector gwirfoddol a’r sector preifat. Ar draws y DU, mae miloedd lawer o ymarferwyr yn gweithio i ddiogelu a gwella iechyd a llesiant cymunedau ac unigolion ac i leihau anghydraddoldebau. Maent yn gyfrifol am rai o’r gwelliannau pwysicaf i iechyd a phroblemau cymdeithasol yn y DU. Mae eu rolau’n amlddisgyblaethol ac maent yn gyfrifol am ymyriadau ar lefel unigolion a phoblogaeth, sy’n ymdrin â phroblemau sensitif a phersonol tu hwnt.\nDiben y Cynllun Cofrestru Ymarferwyr Iechyd Cyhoeddus yw galluogi ymarferwyr i gofrestru gyda Chofrestr Iechyd Cyhoeddus y Deyrnas Unedig. Dyma reoleiddiwr penodedig gweithwyr proffesiynol ym maes iechyd cyhoeddus yn y DU, sy’n darparu gwasanaeth rheoleiddio proffesiynol i arbenigwyr ac ymarferwyr iechyd cyhoeddus o amrywiaeth o gefndiroedd, y mae gan bob un ohonynt sgiliau a gwybodaeth greiddiol gyffredin. Nod y broses gofrestru yw diogelu’r cyhoedd a gwneud i bobl deimlo’n hyderus bod y gweithlu eang hwn wedi’i hyfforddi’n briodol, ei fod yn gymwys a’i fod yn ffit i ymarfer.\nRhaid bod ymarferwyr yn gweithio ar “Lefel 5 Mynegai Fframwaith Gyrfaoedd Sgiliau ar gyfer Iechyd”:\nI fod yn ymarferydd cofrestredig, mae’n ofynnol i unigolion gwblhau portffolio adolygol sy’n dangos eu gwybodaeth, eu dealltwriaeth a’u diwydrwydd ar sail cyfres o 34 o safonau.\nMae’r portffolio yn cynnwys cyfres o esboniadau sy’n disgrifio darnau o waith neu brosiectau y mae’r unigolion wedi bod yn ymwneud â nhw, ac yna’r dystiolaeth ategol sy’n bodloni’r safon berthnasol. Gall y dystiolaeth fod mewn ystod o fformatau, gan gynnwys adroddiadau, cofnodion, negeseuon ebost a thystlythyrau. Mae’r 34 o safonau wedi’u grwpio dan yr 8 maes canlynol:\nYmarfer yn broffesiynol, yn foesegol ac yn gyfreithlon\nDefnyddio gwybodaeth am iechyd cyhoeddus i ddylanwadu ar iechyd a llesiant poblogaeth\nAsesu’r dystiolaeth ar gyfer gwasanaethau ac ymyriadau iechyd cyhoeddus\nDiogelu’r cyhoedd rhag risgiau i iechyd, gan fynd i’r afael ar yr un pryd â gwahaniaethau yn y graddau y mae pobl yn wynebu risg a gwahaniaethau mewn canlyniadau\nGweithredu polisi a strategaeth ym maes iechyd cyhoeddus\nCydweithredu ar draws sefydliadau a ffiniau er mwyn cyflawni’r swyddogaeth iechyd cyhoeddus\nCynllunio, gweithredu a gwerthuso rhaglenni a phrosiectau iechyd cyhoeddus\nCyfathrebu ag eraill er mwyn gwella canlyniadau o ran iechyd a lleihau anghydraddoldebau iechyd\nCaiff yr esboniadau eu hasesu gan aseswyr a hyfforddwyd yn lleol, a chaiff help ei ddarparu hefyd gan fentor. Fel rheol, bydd ymarferwyr yn ysgrifennu rhwng 3 a 6 esboniad er mwyn ymdrin â phob un o’r 34 o safonau. Pan fydd yr ymarferydd a’r aseswr yn fodlon bod pob un o’r safonau wedi’u bodloni, caiff y portffolio ei drosglwyddo i ddilyswr. Mae’r dilyswr yn sicrhau bod yr holl wybodaeth ofynnol yn ei lle a bod y broses gyfan wedi’i gweithredu yn gywir. Caiff y broses hon ei goruchwylio gan Banel Dilysu. Yna, argymhellir wrth Gofrestr Iechyd Cyhoeddus y Deyrnas Unedig y dylai’r ymarferydd gael ei gynnwys yn y gofrestr. Rhaid bod o leiaf 50% o’r gwaith a ddisgrifir yn yr esboniadau yn llai na 5 mlwydd oed pan fydd y Panel Dilysu yn cyflawni ei waith.


Cynnig Bibcock Pres, Faucets Cegin Pres, Faucet Pres gan China Supplier\nSHENZHEN KING OF SUN INDUSTRY CO.,LTD [Guangdong,China] Math o Fusnes:Manufacturer , Trade Company Prif Farchnadoedd: Africa , Asia , Caribbean , East Europe , Europe , Middle East , Other Markets , West Europe , North Europe , Worldwide Allforiwr:81% - 90% Tystysgrifau:ISO9001, CE, Test Report Disgrifiad:Bibcock Pres,Faucets Cegin Pres,Faucet Pres,Falf Gwirio Pres,Tap Gardd Awyr Agored, Tapiau Peiriant Golchi\nHome > Cynhyrchion > Bibcock Pres\nCategorïau cynnyrch o Bibcock Pres , rydym yn wneuthurwyr arbenigol o China, Bibcock Pres , Faucets Cegin Pres cyflenwyr / ffatri, cynnyrch o ansawdd uchel cyfanwerthu Faucet Pres ymchwil a datblygu a gweithgynhyrchu, mae gennym y gwasanaeth ôl-werthu perffaith a chymorth technegol. Edrychaf ymlaen at eich cydweithrediad!\nBibcock Peiriant Golchi Hir gyda Chysylltiad G1 / 2 Fodfedd\nTap Bib Pres Gorffen Arwyneb Chrome\nTap Bibcock Awyr Agored gyda Sgriw Hyd\nTap Bibcock Pres Lifer Sengl gyda Maint G1 / 2 "\nTapiau Bib Pres Corff Hir DN15\nBibcock Pres yr Ardd gyda Chysylltiad G1 / 2 Fodfedd\nTap Bib ar gyfer Peiriant Golchi Siemens neu Bosch\nTap Dŵr Chrome caboledig ar gyfer Pwll Mop\nTapiau Bib Pres Un Mewn Dau Allan\nTapiau Peiriant Golchi gyda Chysylltiad Cysylltiad DN15\nFaucet Peiriant Golchi Pres Un mewn Dau\nTapiau Peiriant Golchi gyda Chysylltiad Cysylltiad DN15 Mae'r Bibcock Pres hwn wedi'i wneud o bres H59 wedi'i gastio'n integrol, craidd falf seramig o ansawdd uchel, gorffeniad wyneb crôm caboledig. Gan ddefnyddio 500,000 o feiciau dim gollyngiadau. Mae trwch electroplatio 8 ~ 12 micron yn gwrthsefyll...\nAllfa amlbwrpas Pres Bibcock i hwyluso anghenion teulu. Gall Pres Faucet gysylltu'r gawod a'r faucet ar yr un pryd. Mae'r ceiliog bib 2 ffordd hwn wedi'i wneud o bres H59 wedi'i gastio'n integrol, craidd falf seramig o ansawdd uchel, gorffeniad wyneb crôm. Gan ddefnyddio 500,000 o feiciau dim...\nTap Ceiliog Bib Awyr Agored gyda Sgriw Lengthened (Tap Basn Golchi) Bibcock Pres Swyddogaeth y swigenwr ar y pig yw arbed dŵr, hidlo effeithiol, sŵn isel, atal sblash, cynnyrch dŵr cyson. Corff y Tapiau Peiriant Golchi hyn wedi'u gwneud o gast H59 wedi'i gastio'n integrol, craidd falf seramig o ansawdd...\nMae Bibcock Pres yn berthnasol i ystafell ymolchi, toiled, pwll mop, peiriant golchi, ac ati. Y Faucet Pres hyn wedi'i wneud o gast H59 wedi'i gastio'n integrol, craidd falf seramig o ansawdd uchel, gorffeniad wyneb crôm. Gan ddefnyddio 500,000 o feiciau dim gollyngiadau. Falf Gwirio Pres Nid oes raid i...\nMae lifer sengl yn gweithredu Bibcock Pres yn annibynnol, Gwydredd, synnwyr cyffwrdd cain a chyffyrddus. Mae'n hawdd cysylltu corff estynedig â phibell DN15 yn y wal. Prif gorff y Tapiau Peiriant Golchi hyn wedi'u gwneud o gast H59 wedi'i gastio'n integrol, craidd falf seramig o ansawdd uchel,...\nBibcock Pres yr Ardd gyda Chysylltiad G1 / 2 Fodfedd Mae pen swigen o ansawdd yn defnyddio dŵr - arbed dŵr, hidlydd effeithiol, sŵn isel, atal sblash, cynnyrch dŵr cyson. Mae'r Tapiau Peiriant Golchi hyn wedi'u gwneud o bres H59 wedi'u castio'n integrol, craidd falf seramig o ansawdd uchel, gorffeniad...\nTap Bib ar gyfer Peiriant Golchi Siemens neu Bosch Maint allfa Bibcock Pres yw DN20, a ddefnyddir yn arbennig ar gyfer peiriant golchi Siemens a Bosch. Mae'r Tap Golchwr DN20 hwn wedi'i wneud o bres H59 wedi'i gastio'n integrol, craidd falf seramig o ansawdd uchel, gorffeniad wyneb crôm. Gan ddefnyddio...\nTap Dŵr Chrome caboledig ar gyfer Pwll Mop Bibcock Pres , maint y cysylltiad yw G1 / 2 fodfedd. Yn aml mae'n berthnasol i ystafell ymolchi, toiled, pwll mop, peiriant golchi, tap golchi dillad ac ati. Mae'r falfiau bibcock hyn wedi'u gwneud o gast H59 wedi'u castio'n integrol, craidd falf seramig o...\nBibcock Pres Un Mewn Dau Allan Dwy ffordd y gall bibcock gysylltu'r gawod neu'r chwistrell bidet glanhau ar yr un pryd. Pres trwchus tew yn integrol, craidd falf seramig o ansawdd uchel, gorffeniad wyneb crôm. Gan ddefnyddio 500,000 o feiciau dim gollyngiadau. Pen swigen o ansawdd: arbed dŵr, hidlo effeithiol,...\nTapiau Peiriant Golchi gyda Chysylltiad Cyswllt DN15 （pres Faucet） Mae'r Bibcock Pres hwn wedi'i wneud o bres H59 wedi'i gastio'n integrol, craidd falf seramig o ansawdd uchel, gorffeniad wyneb crôm caboledig. Gan ddefnyddio 500,000 o feiciau dim gollyngiadau. Mae trwch electroplatio 8 ~ 12 micron yn...\nBibcock Pres Un Mewn Dau Allan Dwy ffordd y gall Basin Cold Tap gysylltu’r gawod neu chwistrell bidet glanhau ar yr un pryd. Tap Basn Golchi Pres wedi'i dewychu wedi'i gastio'n integrol, craidd falf seramig o ansawdd uchel, gorffeniad wyneb crôm. Gan ddefnyddio 500,000 o feiciau dim gollyngiadau. Pen...\nTsieina Bibcock Pres Cyflenwyr\nRydyn ni'n aml yn gweld Bibcock pres ym mhob tŷ, fel y tap golchi dillad ar beiriant golchi, ceiliog Bib ar bwll mop, gardd Bibcock yn defnyddio fel faucet y tu allan gydag allwedd rywbryd, gan osgoi pobl eraill i ryddhau dŵr. Mae bibcock pres aml-swyddogaeth ar gyfer ystafell ymolchi, allfa 2 ffordd, mae un yn ei ddefnyddio ar gyfer cawod bidet / cawod Arabaidd, mae'r llall yn defnyddio fel tap dŵr cyffredin neu beiriant golchi cysylltu neu gawod law fel y dymunwch.\nFalf Gwirio Pres\nTap Gardd Awyr Agored\nTapiau Peiriant Golchi\nTapiau Bibcock Pres\nBibcock Pres Lifer Sengl


Diweddariad am ysgolion Powys - Powys\nDiweddariad am ysgolion Powys\nMae'r cyngor sir wedi cadarnhau y bydd holl ysgolion Powys yn symud i ddysgu ar-lein hyd nes y clywir yn wahanol.\nNeithiwr, cyhoeddodd Llywodraeth Cymru y dylai pob ysgol a choleg yng Nghymru symud i ddysgu ar-lein tan ddydd Llun, 18 Ionawr.\nGwnaed penderfyniad Llywodraeth Cymru o ganlyniad i gyngor meddygol a gwyddonol a'r nifer cynyddol o achosion coronafeirws newydd, sy'n rhoi pwysau sylweddol ar y gwasanaeth iechyd.\nBydd ysgolion Powys yn parhau i fod ar agor i blant gweithwyr hanfodol a dysgwyr sy'n agored i niwed, yn ogystal ag i ddysgwyr sydd angen cwblhau arholiadau neu asesiadau hanfodol.\nDylai holl ddarparwyr addysg Blynyddoedd Cynnar sy'n darparu addysg blynyddoedd cynnar 3+ wedi'i ariannu fod ar agor i gefnogi plant a phlant gweithwyr allweddol sy'n agored i niwed.\nY bwriad yw y bydd holl ofal plant Blynyddoedd Cynnar gan gynnwys gofal plant Dechrau'n Deg yn parhau i fod ar agor i bob plentyn rhwng 0 a 5 oed.\nDywedodd y Cyngh. Phyl Davies, Aelod Cabinet ar faterion Addysg: "Un o'r prif flaenoriaethau yw cadw ein hysgolion ar agor. Fodd bynnag, mae'r sefyllfa yn un difrifol iawn ac mae'n bwysig ein bod i gyd yn dilyn y cyngor i aros gartref ac amddiffyn ein gwasanaeth iechyd.\n"Bydd yr ysgolion yn para i fod ar agor ar gyfer plant gweithwyr hanfodol yn ogystal â dysgwyr sy'n agored i niwed lle bo hynny'n gwbl angenrheidiol. Fodd bynnag, mae'n bwysig bod plant yn aros gartref lle bynnag y bo modd, gan mai dyma'r lle mwyaf diogel i bawb.\n"Mae'r cyflymder y mae'r coronafeirws yn newid yn rhywbeth nad ydym i gyd ymwybodol ohono. Mae'n hanfodol ein bod yn chwarae ein rhan i'w rheoli rhag lledaenu.\n"Bydd unrhyw benderfyniad sy'n golygu y bydd dysgwyr yn dychwelyd i'r ysgol yn seiliedig ar y cyngor meddygol a gwyddonol diweddaraf. Mae angen i ni gadw ein holl ddysgwyr a staff ysgol yn ddiogel.\n"Rydym hefyd yn ymwybodol o'r pryderon lles a diogelu ar gyfer ein dysgwyr felly byddwn yn gweithio gyda'n holl bartneriaid i sicrhau bod y ffordd fwyaf diogel a phriodol ymlaen yn cael ei chynllunio ar gyfer ein hysgolion."\nBydd yr ysgolion yn darparu rhagor o wybodaeth a chymorth i rieni a gofalwyr am ddysgu o gartref yn ystod y cyfnod hwn.


Am y tro cyntaf ers 400 mlynedd mae garan a aned yng Nghymru wedi hedfan uwchben Cymru unwaith eto.\nBu pâr o'r adar gwlyptir ysblennydd hyn yn nythu ar Wastadeddau Gwent eleni, gan fagu un cyw yn llwyddiannus a hedfanodd am y tro cyntaf ym mis Awst.\nMae'r adar yn tarddu o gynllun ailgyflwyno Prosiect Mawr y Garan1 a ryddhaodd 93 garan a fagwyd â llaw rhwng 2010 a 2014 ar Wastadeddau Gwlad yr Haf ac ardal y Rhostiroedd yng Ngwarchodfa RSPB4 West Sedgemoor yng Ngwlad yr Haf2.\nGyda thaldra o 4 troedfedd, mae'r aderyn llwyd, gosgeiddig hwn gyda gwddf hir, cain a thimpan crwm tebyg i gynffon ar ogwydd, yn olygfa syfrdanol a gellir clywed ei alwad dwfn soniarus o bellter o dros dair milltir.\nDywedodd Damon Bridge, rheolwr Prosiect Mawr y Garan yr RSPB: "Bu farw'r adar rhyfeddol yma drwy'r DU rhywbryd yn y 1600au, ar ôl bod yn ffefryn ar y bwrdd bwyd canoloesol. Mae'u gweld nhw wedi dychwelyd i'w hen gynefinoedd yn tynnu sylw at y pwysigrwydd o warchod ein gwlyptiroedd."\nMae garanod angen ardaloedd gwlyb, diarffordd, tawel iawn i fridio a darparodd ardal ar Wastadeddau Gwent7 y gymysgfa gywir o safle nythu diarffordd a chynefin tawel yn llawn bwyd i fagu'r pâr hwn, a fydd bron yn sicr o ddychwelyd i fridio yno eto'r flwyddyn nesaf.\nDywedodd Richard Archer, swyddog cadwraeth yr RSPB ar gyfer Gwastadeddau Gwlad yr Haf ac Aber Afon Hafren: "Er bod y rhan fwyaf o'r adar sydd wedi cael eu rhyddhau wedi cyrraedd oed bridio nawr, un o dri yw'r pâr hwn o Gymru sydd wedi magu rhai ifanc yn llwyddiannus eleni, ac felly maen nhw'n hanfodol i lwyddiant hirdymor y prosiect. Gallai garanod wneud yn dda ar rannau o Wastadeddau Gwent os yw'r cynefin yn cael ei adfer i'r hyn a fu".\nMae'r rhieni yn cael eu hadnabod fel Lofty a Gibble ac mae'r cyw a fagwyd wedi cael ei alw'n Garan. Mae pob un o'r tri wedi dychwelyd i Wlad yr Haf lle maen nhw'n debygol o dreulio'r gaeaf gyda haid gynyddol o oddeutu 60 aderyn.\nEr hynny, ar ôl magu cyw yn llwyddiannus ar Wastadeddau Gwent, mae siawns dda y byddan nhw'n dychwelyd i fridio yno eto'r flwyddyn nesaf.\nMagwyd un pâr yn llwyddiannus yng Ngwlad yr Haf a magwyd un arall yn Wiltshire eleni. Ar hyn o bryd, poblogaeth y garan wyllt yn y DU yw oddeutu 160, tua hanner o'r prosiect ailgyflwyno a hanner o ailgytrefu naturiol a fu'n digwydd yn nwyrain y wlad ers diwedd y 1970au.\nCafodd Prosiect Mawr y Garan ei gyllido gan Gwmni Amgylcheddol Viridor Credits6 gan ddefnyddio arbenigedd yr RSPB, Ymddiriedolaeth Adar y Gwlyptir3 ac Ymddiriedolaeth Cadwraeth Pensthorpe5.\nEwch i www.thegreatcraneproject.org.uk er mwyn darganfod mwy am y prosiect a lle i weld garanod yn y gwyllt.\n1. Partneriaeth rhwng Ymddiriedolaeth Adar y Gwlyptir, yr RSPB ac Ymddiriedolaeth Cadwraeth Pensthorpe yw Prosiect Mawr y Garan, gyda chyllid sylweddol gan Gwmni Amgylcheddol Viridor Credits. Ein nod yw adfer poblogaethau iach o aranod gwyllt drwy'r DU, fel bod pobl yn gallu cael profiad o'r adar hardd hyn unwaith eto.\n2. Er mwyn cael mwy o wybodaeth am y prosiect a diweddariadau rheolaidd, ewch i http://www.thegreatcraneproject.org.uk\n3. Prif sefydliad cadwraeth y DU yw'r YAG sy'n arbed gwlyptiroedd ar gyfer bywyd gwyllt a phobl drwy'r byd. Gyda thros 60 mlynedd o brofiad mewn cadwraeth gwlyptiroedd, mae YAG wedi ymrwymo i warchod gwlyptiroedd a phawb sy'n dibynnu arnyn nhw i oroesi. Mae YGA yn rhedeg naw o ganolfannau gwlyptiroedd ar gyfer ymwelwyr yn y DU ac mae'n rheoli 2,000 hectar, yn cynnwys saith o Safleoedd o Ddiddordeb Gwyddonol Arbennig (SoDdGA), un Ardal o Ddiddordeb Gwyddonol Arbennig (AoDdGA), chwech o Ardaloedd Gwarchodaeth Arbennig (AGA), rhan o un Warchodfa Natur Forol a chwech o safleoedd Ramsar, gan gefnogi dros 200,000 o adar dwr. Mae'r arbenigedd eang o fagu gyda llaw sydd gan fagwyr adar yr YAG yn rhan hanfodol o Brosiect Mawr y Garan.\n4. Elusen gadwraeth bywyd gwyllt fwyaf yn Ewrop yw'r RSPB. Mae'r Gymdeithas yn rheoli dros 200 o warchodfeydd natur yn y DU ac mae wedi bod ynghlwm ag ailgyflwyno barcutiaid coch, eryrod môr, rhegennod yr yd a breision Ffrainc, ynghyd â phartneriaid eraill, i rannu o'r DU. Mae gan yr RSPB 3 gwarchodfa natur y mae'n eu rheoli ac maen nhw'n ymestyn dros 900 hectar yng Ngwlad yr Haf, yn West Sedgemoor, Greylake a Ham Wall.\n5. Elusen yn Swydd Norfolk yw Ymddiriedolaeth Pensthorpe sydd wedi bod yn gweithio gyda garanod Ewrasia am dros ddegawd ac mae ganddi boblogaeth fechan o aranod gwyllt sydd eisoes yn defnyddio'i warchodfa 500 acer yn Nyffryn Wensum. Mae'i harbenigedd o fagu adar a thracio lloeren yn rhan hanfodol o Brosiect Mawr y Garan.\n6. Mae Cwmni Amgylcheddol Viridor yn dosbarthu cyllid drwy'r Gronfa Cymunedau Tirlenwi. Mae cyllid ar gael ar gyfer prosiectau cymunedol ac amgylcheddol o fewn 10 milltir (rhoddir blaenoriaeth i brosiectau o fewn pum milltir) i safle Tirlenwi Rheoli Gwastraff Viridor. Ers 1996, mae Viridor Credits wedi cyfrannu dros £70m at dros fil o brosiectau drwy'r DU.\n7. Gwastadeddau Gwent yw un o'r ardaloedd mwyaf o systemau corsydd pori a rhewynau (ffos ddraenio) sydd wedi goroesi ym Mhrydain. Yn ardal eang o wlyptir sy'n cael ei ffermio, mae Gwastadeddau Gwent yn gartref i nifer fawr o rywogaethau gwlyptir. Mae'r ardal gyfan wedi cael ei dynodi o dan gyfres o Safleoedd o Ddiddordeb Gwyddonol Arbennig (SoDdGA) cyfagos.


CVSC - Sgrybs O Fae Colwyn A Thu Hwnt\nSgrybs O Fae Colwyn A Thu Hwnt\nFe wnaeth Mark Clemson, Ysgrifennydd Siambr Fasnach Colwyn, fel sawl aelod arall o’n cymuned ni, wynebu’r her i gynorthwyo gyda phandemig Covid-19 ac, yn benodol, yr angen mae’n debyg am gyfarpar diogelu personol (PPE). Felly lluniodd ddull wedi’i gydlynu a strwythuredig o weithio a ffurfioli’r grŵp “SGRYBS O FAE COLWYN A THU HWNT”, gan ddefnyddio cyfryngau cymdeithasol i roi sylw i’r broblem – a chafodd ei synnu yn fawr gan ymateb y gymuned!\nI ddechrau, roedd y diddordeb yn araf, ond wrth i’r gair ledaenu, o fewn ychydig ddyddiau, roedd ganddo DDAU gydlynydd gwirfoddolwyr rhagorol wrth y llyw - Tracey Touliman a Magwen Davis, a nifer cynyddol o aelodau yn y grŵp, yn codi i fwy na 200 yn gyflym iawn ac yn 295 ar ei uchaf.\nRoedd y gwirfoddolwyr yn cynnwys unigolion sy’n gallu trin peiriannau gwnïo – o lefel sylfaenl i rai hynod fedrus – gydag eraill a allai dorri patrymau, argraffu cynlluniau, dosbarthu defnydd a chasglu’r eitemau gorffenedig.\nRhoddwyd y gwirfoddolwyr mewn timau, o’r enw Bevan - Nightingale - Enfys - Apollo a Pili Pala, er mwyn helpu i gadw strwythur a gwneud y gwaith cydlynu’n haws.\nErbyn hyn mae gan Mark ddiwydiant bychan yn ei le – gyda phawb yn gwirfoddoli o gartref – gyda’r prif bwrpas o gefnogi’r cais am ddarparu SGRYBS ac eitemau eraill i weithwyr gofal iechyd lleol.\nHyd yma, mae Mark a’i dimau gwirfoddol wedi cwblhau yn agos at 200 o setiau o SGRYBS ac maen nhw wedi eu dosbarthu i amrywiaeth o anghenion a lleoliadau lleol, gan gynnwys y canlynol:\nWardiau Covid Glan Clwyd\nMeddygfeydd Grŵp Rysseldene, Cadwgan a Gyffin, Meddygon Teulu Tu Allan i Oriau - West End\nGofal Canser i Blant yn y Gymuned\nCartrefi gofal preswyl lleol amrywiol gan gynnwys Llys Elian a Merton Place\nMarks and Spencer ym Mangor – Masgiau Wyneb\nMeddygfa Bae Cinmel – Masgiau Wyneb\nCanolfan Feddygol Gwrych - Abergele – Hetiau a Bagiau\nMae’r gwirfoddolwyr gwych wedi gwneud tua 600 o fagiau SGRYBS, 150+ o fasgiau wyneb/feisors a llawer iawn o Hetiau Theatr.\nOnd ni stopiodd Mark ar ôl cyflawni hyn, ac apeliodd am fusnes lleol i gymryd rhan. Sefydlwyd tudalen gyfrannu er mwyn prynu defnydd ac ati a gyda chefnogaeth o bob rhan o’r gymuned, chwalwyd y targed a osodwyd.\nHefyd fe wnaeth Cyngor Tref Colwyn helpu gyda’r ymdrechion, gan gefnogi prynu defnydd SGRYBS penodol a deunyddiau cysylltiedig, cotwm ac ati.\nMeddai Mark “Mae’n dangos bod llawer o ysbryd cymunedol ym Mae Colwyn a’r ardal ehangach gyda’n gwirfoddolwyr ni wedi mynd yr ail filltir.”


Cymru Ar Y Beic :Ein plismon beic modur\nEnglish | Cysylltu � ni | Hepgor Llywio Wales by Bike\nAwgrymiadau i yrwyr ceir\nYdych chi'n gallu gyrru?\nBlog plismon beic modur\nPethau i'w lawrlwytho a chystadlaethau Blog Plismon Beic Modur\nDolen i archif y Blog\nProfi'ch gwybodaeth gyda'n cwis diogelwch\nSefyll y prawf!\nCystadlaethau, pethau i'w lawrlwytho a llawer mwy.\nEin plismon beic modur\nEin plismon beic modurMae PC Kevin Garner yn feiciwr modur yr heddlu wedi'i leoli yng Ngorsaf Heddlu Cocyd yn Abertawe. Bydd yn rhannu ei stor�au am ymddygiad reidio gwael ar ffyrdd de Cymru mewn blog misol.\nAm faint rydych chi wedi bod yn reidio beic modur?\nDros 10 mlynedd erbyn hyn.\nBeth ddenodd chi at feicio?\nMae'n rhaid ei fod yn y gwaed gan fod fy nhad a phump o'm brodyr yn feicwyr ac ni allwn mewn gwirionedd osgoi hynny. Fe ges i ychydig o brofiad oddi ar y ffordd a oedd yn ddigon i'm dal a dw i ddim wedi 'difaru.\nPam dewisoch chi fod yn blismon beic modur?\nRwy'n dwlu ar feicio modur felly rwy'n gallu defnyddio fy hobi a'm brwdfrydedd i geisio gwneud gwahaniaeth a cheisio addysgu beicwyr eraill ynghylch yr angen i fod yn ddiogel ar y ffyrdd. A hefyd rwy'n cael fy nhalu i wneud rhywbeth rwy'n dwlu ei wneud!\nBeth sy'n rhoi'r mwynhad mwyaf i chi wrth reidio?\nYr hyblygrwydd a'r rhyddid o fod ar gefn y beic a hefyd teimlo eich bod yn rhan o'r amgylchedd.\nKevin Garner, y plismon beic modur\nA'r peth gorau am y swydd?\nOherwydd fy mod wedi fy hyfforddi i'r fath safon a bod gen i wybodaeth helaeth fel plismon beic modur, rwy'n gallu defnyddio hynny er lles y cyhoedd a beicwyr eraill, gan drosglwyddo'r sgiliau a'r ddoethineb a gefais. Rwy hefyd wedi cael y pleser a'r anrhydedd o hebrwng unigolion cyhoeddus adnabyddus, pobl bwysig iawn a selebs. A'r gwaethaf?\nGorfod mynd i wrthdrawiadau ar y ffordd lle mae damweiniau wedi digwydd oherwydd reidio/gyrru gwael ac unigolion wedi cael eu hanafu'n ddifrifol iawn.\nBeth yw'r cyngor gorau a gawsoch am feicio modur?\nBod yn barod i ddysgu bob amser a pheidio � bod yn or-hyderus yn eich gallu. O, a bod yn ddiogel. Mae Kevin yn feiciwr modur a gyrrwr ceir uwch yn yr heddlu ar raddfa VIP. Mae wedi bod yn yr heddlu am 10 mlynedd ac wedi gweithio ym maes traffig am bedair o'r rhain fwy neu lai. Yn ogystal � bod yn hyfforddwr CBT cymwys, mae Kevin yn un o'r cydlynwyr sy'n arwain cynllun BikeSafe yn ardal Heddlu De Cymru.\nHawlfraint |Polisi Preifatrwydd |


Agenda Panel Perfformiad Craffu - Gwasanaethau Plant a Theuluoedd ar Dydd Llun, 29 Ebrill 2019, 4.00 pm - Dinas a Sir Abertawe\nNodiadau Cyfarfod 25 Chwefror 2019 PDF 370 KB\nDerbyn nodiadau’r cyfarfod blaenorol a chytuno eu bod yngofnod cywir.\nMonitro Perfformiad PDF 56 KB\nJulie Thomas, Pennaeth y Gwasanaethau Plant a Theuluoedd\nChild And Family Performance Report March 2019 - 29 April 2019.docx , eitem 5. PDF 1 MB\nRoedd Chris Francis, Prif Arweinydd Datblygu a Chomisiynu Busnes, yn bresennol i egluro'r adroddiad perfformiad ar gyfer mis Mawrth 2019 i'r panel, gan nodi meysydd sy'n perfformio'n well a meysydd lle mae angen gwella, ac ateb cwestiynau'r panel.\n· Tudalen 10 - Lles - Mae nifer yr ail-atgyfeiriadau yn y mis wedi cynyddu. Nodwyd bod teulu o 7 wedi cael ei ail-atgyfeirio i'r adran a oedd yn gyfrifol am y cynnydd hwn.\n· Tudalen 11 - Cynllunio Gofal â Chymorth - Asesiadau - Mae cynnydd yn cael ei wneud o ran cynyddu canran yr asesiadau 42 ddiwrnod a gynhelir o fewn yr amserlenni. Mae hyn yn gadarnhaol.\n· Tudalen 16 - Diogelu - Adolygiadau a Dyraniadau - Roedd y panel yn pryderu bod canran y plant ar y gofrestr Amddiffyn Plant sydd wedi'u cofrestru o'r blaen yn cynyddu. Mae’r nifer yn y categori cam-drin emosiynol yn cynyddu ac mae angen i ni ddeall pam. Mae gan y panel ddiddordeb mewn gweld sut mae cam-drin emosiynol yn cael ei gategoreiddio. Mae'n oddrychol iawn.\n· Tudalen 17 - Diogelu - Camfanteisio'n Rhywiol ar Blant (CSE), Plant sydd ar Goll a Chamdriniaeth Broffesiynol - Bu cynnydd mawr yn nifer y plant a reolir dan y Protocol Camfanteisio'n Rhywiol ar Blant a nifer y plant sy'n mynd ar goll/yn absennol heb awdurdod. Mae swyddog newydd wedi'i benodi i ymchwilio i'r materion hyn, efallai fod y cynnydd hwn yn deillio o nodi a chofnodi gwell. Mae hyn yn bryder i'r panel, a fydd am fonitro hyn yn agos yn y dyfodol.\n· Bydd cynnydd yn nifer y cartrefi plant annibynnol yn yr ardal. Roedd y panel yn pryderu y gallai fod yn fygythiad i amddiffyn plant os na all yr awdurdod a'r heddlu ddelio â nifer y plant sy'n derbyn gofal o ganlyniad. Nid oes unrhyw reoliad ar nifer y cartrefi plant. Mae'r mater wedi'i nodi gyda Llywodraeth Cymru.\n· Tudalen 23 - Sefydlogrwydd - Gadael Gofal - Byddai rhestr o ddosbarthiadau yn ddefnyddiol i'r panel.\n· Ychwanegu eitem at y rhaglen waith ar ‘Pam mae plant yn derbyn gofal?'.\n· Darparu rhestr o ddosbarthiadau gyda'r adroddiad Monitro Perfformiad nesaf.\nDiweddariad ar Ddisgwyliad Llywodraeth Cymru o ran Lleihau Nifer y Plant sy'n Derbyn Gofal yn yr Awdurdod Lleol PDF 524 KB\nRate of Emergency Admissions 29 April 2019 , eitem 6. PDF 54 KB\nLAC Reduction information 29 April 2019.docx , eitem 6. PDF 668 KB\nKey Developments within WBAS 29 April 2019 , eitem 6. PDF 319 KB\nRoedd Julie Thomas, Pennaeth y Gwasanaethau Plant a Theuluoedd, yn bresennol i gyflwyno'r eitem hon ac ateb cwestiynau'r panel.\n· Mae cynrychiolwyr Llywodraeth Cymru wedi ymweld â'r awdurdod ac wedi cael eu cyfarwyddo ar gynlluniau i leihau mewn modd diogel nifer y plant sy'n derbyn gofal.\n· Pwysleisiodd y panel pa mor bwysig yw ysgolion wrth ysgogi hyn. Mae pryder bod mwy a mwy o blant yn cael eu haddysgu gartref. Codwyd y mater hwn gyda LlC.\n· Roedd yr enghreifftiau a ddarparwyd o ddatblygu'r gwasanaeth wedi creu argraff dda iawn ar LlC.\n· Hoffai'r panel weld rhai enghreifftiau o gyfarpar a thechnegau a ddefnyddir gan staff rheng flaen wrth ymgysylltu â theuluoedd i annog rhieni a phlant i drafod problemau, teimladau, perthnasoedd a chynllunio ffordd ymlaen i wella eu sefyllfaoedd.\n· Gwnaeth y panel longyfarch Julie Thomas a'i thîm am eu holl waith caled wrth reoli'r busnes. Cydnabu LlC pa mor dda yw hyn.\n· Ychwanegu eitem i'r rhaglen waith ‘Enghreifftiau o gyfarpar a thechnegau a ddefnyddir gan staff rheng flaen wrth ymgysylltu â theuluoedd’.\nAmserlen Rhaglen Waith 2018/19 PDF 81 KB\n· Ychwanegu at raglen waith 2019-20, 'Briffio ar y Gwasanaeth Troseddau Ieuenctid'.\n· Aelodau'r panel i roi gwybod i'r Swyddog Craffu am unrhyw eitemau i'w hystyried ar gyfer rhaglen waith 2019-20.\nLlythyrau PDF 262 KB\na) Llythyr y cynullydd at Aelod y Cabinet (cyfarfod 25 Chwefror 2019)\nLlythyr At Aelod y Cabinet (cyfarfod 29 Ebrill 2019) PDF 175 KB


Galw Iechyd Cymru - Gwyddoniadur : Llid y sinysau\nMae llid y sinysau yn gyflwr cyffredin pan fydd leinin y sinysau yn mynd yn llidus. Fel arfer mae'n cael ei achosi gan haint firaol a bydd yn gwella ymhen dwy i dair wythnos yn aml.\nY sinysau yw'r ceudodau bach llawn aer y tu cefn i esgyrn eich bochau a'ch talcen.\nFel arfer, mae'r mwcws sy'n cael ei gynhyrchu gan eich sinysau'n draenio drwy sianeli bychain i mewn i'ch trwyn. Mewn llid y sinysau, bydd y sianeli hyn yn cael eu rhwystro am fod leinin y sinysau yn llidus (wedi chwyddo).\nBydd llid y sinysau yn digwydd fel arfer ar ôl haint y llwybr anadlu uchaf, fel annwyd. Os oes gennych annwyd parhaus a byddwch yn datblygu'r symptomau isod, efallai bod llid y sinysau gennych.\nMae symptomau llid y sinysau yn cynnwys:\nrhedlif gwyrdd neu felyn o'ch trwyn\npoen a thynerwch o amgylch eich bochau, eich llygaid a'ch talcen\ncur pen/pen tost sinws\nllai o synnwyr arogli\nGall plant sydd â llid y sinysau fod yn bigog, anadlu drwy eu ceg, a chael anhawster bwyta. Gall eu lleferydd swnio'n drwynol hefyd (fel pe baent yn llawn annwyd).\nBydd symptomau llid y sinysau yn clirio ymhen ychydig wythnosau yn aml (llid y sinysau acíwt), er weithiau gall bara tri mis neu fwy (llid y sinysau cronig).\nOs bydd eich symptomau'n ysgafn ac yn gwella, nid oes angen i chi weld eich meddyg teulu fel arfer, a gallwch ofalu amdanoch chi'ch hun gartref.\nEwch i weld eich meddyg teulu:\nos yw eich symptomau yn ddifrifol neu'n gwaethygu\nos nad yw eich symptomau wedi dechrau gwella ar ôl rhyw 7-10 diwrnod\nos ydych chi'n cael pyliau o lid y sinysau yn fynych\nFel arfer, bydd eich meddyg teulu'n gallu gwneud diagnosis o lid y sinysau o'ch symptomau a thrwy archwilio'r tu mewn i'ch trwyn.\nOs oes llid y sinysau difrifol neu ddychweliadol gennych, efallai y bydd yn eich cyfeirio at arbenigwr y clustiau, y trwyn a'r gwddf (ENT) i gael asesiad pellach.\nSut caiff llid y sinysau ei drin\nBydd y rhan fwyaf o bobl â llid y sinysau yn dechrau teimlo'n well ymhen dwy i dair wythnos a gallant ofalu amdanyn nhw'u hunain gartref.\nGallwch helpu lleddfu'ch symptomau trwy:\ngymryd cyffuriau lladd poen dros y cownter fel paracetamol neu ibuprofen\ndefnyddio cyffuriau llacio'r trwyn - ni ddylid defnyddio'r rhain am fwy nag wythnos, gan y gallai hyn wneud pethau'n waeth\ndal paciau cynnes i'ch wyneb\nglanhau'r tu mewn i'ch trwyn yn rheolaidd gyda hydoddiant halwynog - gallwch wneud hwn gartref eich hun neu ddefnyddio codennau cynhwysion a brynir o fferyllfa\nOs nad yw'ch symptomau yn gwella neu os ydynt yn gwaethygu, efallai y bydd eich meddyg teulu'n rhoi presgripsiwn i chi am wrthfiotigau, neu chwistrell neu ddiferion corticosteroid i weld a fyddant yn helpu.\nOs nad yw'ch symptomau yn gwella ar ôl rhoi cynnig ar y triniaethau hyn, efallai y cewch eich atgyfeirio at arbenigwr ENT i gael llawdriniaeth i wella draeniad eich sinysau.\nBeth sy'n achosi llid y sinysau?\nFel arfer mae llid y sinysau yn ganlyniad i annwyd neu firws y ffliw yn lledaenu i'r sinysau o'r llwybrau anadlu uchaf. Dim ond ychydig o achosion sy'n cael eu hachosi gan facteria yn heintio'r sinysau.\nGall dant heintiedig neu haint ffyngaidd achosi i sinysau lidio weithiau hefyd.\nNid yw'n glir beth yn union sy'n achosi i lid y sinysau ddatblygu'n gyflwr cronig (hirbarhaol), ond mae wedi'i gysylltu ag:\nalergeddau a chyflyrau cysylltiedig, gan gynnwys rhinitis, asthma a chlefyd y gwair\npolypau trwynol (tyfiannau y tu mewn i'r trwyn)\nsystem imiwnedd wan\nGallai gwneud yn siŵr bod cyflyrau sylfaenol fel alergeddau ac asthma yn cael eu rheoli'n dda wella symptomau llid y sinysau cronig.\nCysylltiadau Gwyddoniadur Galw Iechyd Cymru\nRhinitis - alergol (yn Saesneg)\nCanllawiau NICE: balloon cathetr dilation for chronic sinusitis (yn Saesneg)\nDyddiad diweddaru diwethaf: 04/01/2019 12:31:19


Hoffi Bwyd Casau Gwastraff - Prifysgol Abertawe\nMae gwastraffu bwyd yn un o'r pethau sy'n cyfrannu fwyaf at newid yn yr hinsawdd. Mae cynhyrchu ein bwyd yn defnyddio symiau sylweddol o ddŵr, tir, egni, amser a thrafnidiaeth, ac eto yng nghartrefi'r DU rydym yn gwastraffu 4.5 miliwn o dunelli o fwyd bwytadwy bob blwyddyn. Dyna ddigon i greu 10 miliwn o brydau o fwyd! Mae gwastraffu bwyd ar adeg ei gynhyrchu ac wrth y bwrdd yn gymaint o broblem fyd-eang bellach, er cyd-destun, mae Sefydliad Bwyd ac Amaethyddiaeth (FAO) y Cenhedloedd Unedig yn datgan bod traean o'r allyriadau byd-eang yn dod o fyd amaethyddiaeth, a bod 30% o'r holl fwyd yr ydym yn ei gynhyrchu bellach yn cael ei wastraffu - tua 1.8 biliwn o dunelli bob blwyddyn.\nMae lleihau gwastraff bwyd bellach yn uchel ar ein hagenda ym Mhrifysgol Abertawe, ac rydym eisoes yn cymryd camau yn ein mannau arlwyo ar y campws i leihau'r swm rydym yn ei gynhyrchu, sy'n cynnwys; cynllunio bwydlenni'n ofalus a defnyddio cynhwysion mewn sawl dysgl, arolygu adroddiadau am werthiant yn rheolaidd er mwyn gwneud gwelliannau, archebu a chylchdroi nwyddau'n rheolaidd, a rhoi bwyd i brosiectau cegin gymunedol lleol. Caiff gwastraff bwyd a grëir ledled y Brifysgol mewn mannau arlwyo, preswylfeydd myfyrwyr a swyddfeydd ei wahanu er mwyn sicrhau y caiff ei anfon i gael ei dreulio'n anaerobig, sef proses sy'n creu bio-nwy a bio-gwrtaith gan ein gwastraff bwyd.\nOnd, rydym am wneud rhagor a dyna pam rydym yn unedig o ran neges y Rhaglen Gweithredu ar Wastraff ac Adnoddau (WRAP) i chi, ein myfyrwyr a'n staff, fod "Gwastraffu Bwyd yn Bwydo Newid yn yr Hinsawdd." Rydym yn ymuno â sefydliadau ledled y DU i gefnogi Wythnos Gweithredu ar Wastraff Bwyd gyntaf y DU o 1 tan 7 Mawrth 2021, sef wythnos sy'n ymroddedig i godi ymwybyddiaeth o effaith amgylcheddol gwastraffu bwyd, ac yn rhoi llawer o awgrymiadau defnyddiol i'n helpu i gyd i feithrin arferion newydd i wastraffu llai. Darllenwch ddatganiad i'r wasg y Brifysgol i ddarganfod mwy am pam rydyn ni'n cefnogi'r ymgyrch.\nMae angen inni i gyd ledaenu'r neges ynghylch sut i wastraffu llai o fwyd. Mae pawb yn gallu gwneud gwahaniaeth, ac mae rhywbeth bach iawn fel cadw eich bwyd sy'n weddill ac annog ffrindiau a'r teulu i wneud yr un peth, yn golygu eich bod yn chwarae eich rhan chi. Er mwyn cymryd rhan, darllenwch ein 10 awgrym euraidd isod, ac ewch i Hoffi Bwyd Casáu Gwastraff am ragor o awgrymiadau, syniadau a ryseitiau hawdd i helpu i wneud y gorau o'ch bwyd, wrth arbed arian a helpu i achub ein planed.\n10 Awgrym Euraidd\nYn ffodus, mae camau gweithredu syml y gallwn ni i gyd eu cymryd i atal bwyd rhag mynd yn y bin, ac arbed hyd at £210 bob blwyddyn. Eleni, ar gyfer Wythnos Gweithredu ar Fwyd Gwastraff, dyma 10 awgrym euraidd y gallwch roi cynnig arnynt er mwyn atal bwyd gwastraff rhag bwydo'r newid yn yr hinsawdd:\n1. Dyna ddyddiad!\n2. CyfLAWNi - Bwyta'r cyfan\n3. Oerwch yr oergell\n4. Dogn perffaith ar y plât\n5. Tynnu silff-lun\n6. Cadw call\n7. Rhewi hyd at y dyddiad 'defnyddiwch erbyn'\n8. Hambwrdd ciwbiau iâ\n9. Defnyddiwch eich torth\n10. Pethau Rhewedig Anhysbys\nCefnogi Wythnos Gweithredu ar Wastraff Bwyd\nMae Prifysgol Abertawe yn deall yr angen i ymgysylltu â'n myfyrwyr a'n staff i godi ymwybyddiaeth o bwysigrwydd lleihau gwastraff bwyd, a chyfathrebu'r effaith y mae gwastraffu bwyd yn ei chael ar yr amgylchedd byd-eang ehangach. Byddwn ni'n cefnogi Wythnos Gweithredu ar Wastraff Bwyd 2021 drwy ddefnyddio'r sawl platfform rhyngweithiol sydd gennym yn y cyfryngau digidol er mwyn cyfathrebu negeseuon craidd yr ymgyrch i fyfyrwyr a staff ar draws ein cymuned i sicrhau newid cadarnhaol." Fiona Wheatley, Swyddog Gwastraff ac Ailgylchu yn y Brifysgol\nDarganfyddwch fwy am Wythnos Gweithredu ar Wastraff Bwyd


Detraining Effaith - Pêl-droed Aerobig Gwyddoniaeth Ffitrwydd\nTymhorau pêl-droed nodweddiadol yn cael cyfnodau o hyfforddiant dwys, gemau, twrnameintiau a hefyd chyfnodau gorffwys ar ba lefel bynnag o bêl-droed. Wrth i hyfforddwyr dylem fod yn ymwybodol o effeithiau hyfforddiant a hefyd nid yn hyfforddi er orau i gynllunio ein tymhorau ar gyfer perfformiad gorau posibl. Hefyd yn cyfeirio at Periodization yn Pêl-droed. At ddiben yr erthygl hon 'detraining' y cyfeirir ato fel golli hyfforddiant a ysgogwyd addasiadau, o ganlyniad i symbyliad annigonol hyfforddiant (Mujika I, 2000). Gall perfformiad pêl-droed yn cael ei ddiffinio fel colli y priodoleddau / cydrannau athletaidd canlynol (a drafodir isod). At y diben o ymchwilio i'r cydrannau sy'n integreiddio i mewn i berfformiad pêl-droed maent yn cael eu gwahanu. Mae eu pwysigrwydd yn oddrychol i'r darllenydd. Mewn nifer o achosion roedd cymdeithasau yn tynnu oddi wrth chwaraeon 'tebyg' eraill lle nad yw ymchwil quantatative mewn pêl-droed ar gael. Mae'r rhan fwyaf o stuides ac ymchwil yn dangos na fydd cyfnod yr wythnos o 2 3-yn absenoldeb hyfforddiant effeithio ar berfformiad yn y cydrannau corfforol mwy pwysig o pêl-droed.\nDycnwch Aerobig (Systemau Ynni)\nArguablity yr elfen ffisiolegol fwyaf pwysig i pêl-droed yw dygnwch aerobig. Defnydd o ocsigen Uchafsymol ei ostwng yn sylweddol ar ôl 8 wythnos detraining (pêl-droedwyr proffesiynol lled) (Caldwell, BP, 2009). Mae Ffigwr 1 isod yn dangos yr effeithiau mewn hyfforddiant chwaraeon generig i detraining dros gyfnod o ddyddiau 84 a ffactorau dylanwadol yn Dycnwch Aerobig. Mae astudiaethau wedi dangos bod ar wahanol gyfnodau o tymor, bydd trothwy anaerobig chwaraewyr fod yn wahanol (hy sy'n dangos effaith hyfforddiant a gemau ar chwaraewr) (Clark, NA, 2008). Fel gwerthoedd trothwy anaerobig cyn-dymor disgwyliedig oedd yr isaf. Gall ensymau pwysig yn y broses hon gymryd sawl mis i ddychwelyd i lefel sylfaenol yn dilyn misoedd 3 neu fwy o'r detraining. Mae astudiaethau yn Sbaen Dangosodd detraining o wythnosau 4 8-o biopsïau cyhyrau Dangosodd llai Math 1 2 a Math ffibrau cyhyrau ac ensymau sy'n cael eu dygnwch aerobig ac anaerobig pwysig.\nFfig 1. Effaith rhoi'r gorau i hyfforddi ar benderfynyddion ffisiolegol o nifer sy'n derbyn ocsigen mwyaf posibl (VO2max). C: allbwn cardiaidd; a-vDO2: di4erence rhydwythiennol yn ocsigen; SV: cyfrol strôc; AD: cyfradd curiad y galon. Addaswyd o'r data a adroddwyd gan Coyle et al. (1984).\nAmseroedd Sbrint cynyddu'n sylweddol (o weithiau cynyddu) mewn profion sbrint 50m mewn pêl-droedwyr proffesiynol (Ostojic, SM, 2003).\nWythnosau 8 o detraining rhwng tymhorau arwain at amserau sbrint 15m sylweddol uwch yn y Prawf Ystwythder Illinois (Caldwell, 2009).\nWythnosau 8 o detraining arwain at lai o hyblygrwydd o ran isaf y cefn a grwpiau cyhyrau lyffetheirio (Caldwell, 2009).\nWythnosau 8 o detraining arwain at fwy o lefelau braster y corff o bêl-droedwyr lled-broffesiynol a phroffesiynol (Caldwell, 2009) (Hoshikawa, Y, 2004).\nWythnosau 12 o detraining wedi arwain at lleihau'n sylweddol enillion cryfder / pŵer yn chwaraewyr ieuenctid (Ingle, L, 2006). Dangosodd astudiaeth y cyfnod gostyngiad cyfartalog o 14.5% nerth ar ôl wythnos 8 detraining. Mae'n ymddangos colledion cryfder yn digwydd ar ôl cyfnod o wythnos o 2 3-mewn rhai astudiaethau a chyfnod detraining wythnos 4 mewn un arall (Cormie, P, 2011).\nMae'r manteision seicolegol rhag detraining (cyfnodau gorffwys, oddi ar y tymor) yn llai hymchwilio'n dda ac maent yn anodd darparu ymchwil meintiol ar gyfer. Ond mae'n edrych yn ddiogel i gymryd yn ganiataol na fydd cyfnodau egwyl wythnos 2 4-effeithio ar berfformiad. Mwy na 4 wythnos a'r effaith o detraining gyda dechrau i ddangos mewn gwahanol gydrannau o ffitrwydd corfforol.


Dengys ffigyrau damweiniau ffyrdd diweddaraf yr heddlu yng Nghymru am 2014 bod 103 o bobl wedi’u lladd ar ffyrdd Cymru'r llynedd, sef gostyngiad o 7% o gymharu â 2013. Fodd bynnag, mae Partneriaid Diogelwch Ffyrdd Cymru’n dal yn bryderus fod y gwelliant bychan yn y ffigyrau damweiniau yn cael eu cuddio gan y cynnydd yn y nifer o feicwyr modur a laddwyd neu eu hanafu’n ddifrifol ar ffyrdd Cymru. (10% yn uwch na’r cyfartaledd am 2004 – 2008)*\nMeddai Susan Storch, Cadeirydd Diogelwch y Ffyrdd Cymru, “Mae Cymru’n croesawu beicwyr modur sy’n cael eu denu’n naturiol gan y golygfeydd ysblennydd, y ffyrdd troellog a’r busnesau beiciau modur cyfeillgar. Fodd bynnag, mae’r Partneriaid yn bryderus nad yw cymaint yn cyrraedd adref yn ddiogel, ar ddiwrnod allan neu’n beicio yn ôl ac ymlaen i’r gwaith.”\nMae Fframwaith Diogelwch y Ffyrdd Cymru a gyhoeddwyd yn 2013, yn ystyried beicwyr modur fel gr?p risg uchel ac mae pobl broffesiynol diogelwch y ffyrdd yn dal i ganolbwyntio ar gyrraedd y targed heriol o ostwng, erbyn 2020, 25% yn nifer y beicwyr modur sy'n cael eu lladd neu'u hanafu'n ddifrifol.** Yn amlwg, mae yna’n dal lawer ar ôl i’w wneud.\nYn ogystal ag ariannu gwelliannau ffyrdd, addysgu a hyfforddi i’w gwneud yn fwy diogel i feicwyr modur; mae ymrwymiad Llywodraeth Cymru i leihau damweiniau beic modur wedi arwain at ariannu cystadleuaeth agored i ddatblygu ymyrraeth effeithiol neu nodwedd dechnolegol sy’n gallu ei gwneud yn fwy diogel i feicwyr modur, naill ai trwy leihau’r tebygolrwydd o wrthdaro neu drwy leihau effeithiau gwrthdaro. Gobeithir y bydd arloesi fel hyn yn arwain at lai o feicwyr modur yn cael eu lladd neu’u hanafu’n ddifrifol. http://gov.wales/newsroom/businessandeconomy/2015/150714-road-safety-innovation-challenge/?lang=en\nWrth gwrs, mae pawb yn gyfrifol am ddiogelwch y ffyrdd ac mae rhannu’r ffordd yn gyfrifol a chwrtais o fudd i bawb sy’n teithio ar ein ffyrdd. Nid beicwyr modur sydd, o angenrheidrwydd, ar fai am eu damweiniau ond, pan maen nhw’n cael damwain, does dim llawer i’w hamddiffyn ac maen nhw’n llawer mwy tebygol o gael hanafu’n difrifol. Felly, gofynnir i feicwyr modur ystyried pob amser a ydyn nhw’n gyrru’n briodol, o fewn y gyfraith ac yn ôl yr amodau tywydd ar eu taith.\nMae colli beiciwr modur yn gallu effeithio’n ddifrfilol ar deulu, ffrindiau a chydweithwyr ac aeth Susan Storch ymlaen i annog pobl i gymryd mantais o’r gwahanol gyfleoedd sydd ar gael i'w helpu i wella'u gwybodaeth a'u sgiliau. “Mae hyd yn oed y mwyaf profiadol yn gallu magu arferion drwg. Dyna pam mae Partneriaid ledled Cymru’n cynnal gwahanol fentrau mewn blwyddyn, i asesu, hyfforddi ac i addysgu beicwyr modur. O gyrsiau cymorth cyntaf am ddim i gyfrannu am leoedd ar gynlluniau cenedlaethol, mae llawer o'r gweithgaredd yma yn bosibl oherwydd yr arian a ddaw oddi wrth Llywodraeth Cymru ac mae ar gael i bob math o wahanol feicwyr modur, o yrwyr sgwteri i gymudwyr a gyrwyr hamdden. Gall teuluoedd chwarae eu rhan drwy dynnu sylw eu hanwyliaid atyn nhw.”\nI gael manylion cyfleoedd yn eich ardal chi, cysylltwch â thîm diogelwch y ffyrdd eich awdurdod lleol neu cysylltwch â Diogelwch y Ffyrdd Cymru am fanylion pellach. communication@roadsafetywales.org.uk